ئه‌گه‌ر شه‌مه‌نده‌فه‌ر به‌جێمان بهێڵێ ده‌بێت 100 ساڵی تر چاوه‌ڕێی شه‌مه‌نده‌فه‌رێكی تر بكه‌ین - باسنیوز\nئه‌گه‌ر شه‌مه‌نده‌فه‌ر به‌جێمان بهێڵێ ده‌بێت 100 ساڵی تر چاوه‌ڕێی شه‌مه‌نده‌فه‌رێكی تر بكه‌ین\nنه‌خشه‌ی رۆژهه‌ڵاتی ناوه‌ڕاست گۆڕانی به‌سه‌ردا دێت، ئه‌م گۆڕانه‌یش بارودۆخێكی تازه له‌ناوچه‌كه ده‌خولقێنێت كه سنووری هه‌ندێك وڵات وه‌كو خۆی نامێنێته‌وه و، هه‌ندێكی دیكه‌یش سنووره‌كانیان فراوانتر ده‌بێت، بۆیه له‌ئێستاوه وڵاتانی ناوچه‌كه شه‌ڕ بۆ ئه‌وه ده‌كه‌ن له‌نه‌خشه‌ی رۆژهه‌ڵاتی ناوه‌ڕاستدا پێگه‌ی خۆیان به هێز بكه‌ن و سنووره‌كانیان فروانتر بكه‌ن یان وه‌كو خۆی بیهێڵنه‌وه.\nگۆڕینی نه‌خشه‌ی رۆژهه‌ڵاتی ناوه‌ڕاست له‌لایه‌ن زۆربه‌ی چاودێرانی سیاسی و توێژه‌ر و ئه‌كادیمییه‌كان باسی لێوه كراوه، ئه‌وان ماوه‌یه‌كی نزیكیان داناوه بۆ گۆڕینی ئه‌م نه‌خشه‌یه و پێشیانوایه ئه‌مریكا وه‌كو رێككه‌وتنی سایكس بیكۆ ئیدی ئه‌و زوڵمه له‌كورد ناكات كه بێده‌وڵه‌ت بیهێڵێته‌وه.\nئه‌نجامدانی ریفراندۆم بۆ سه‌ربه‌خۆیی كه بڕیاره 25ی ئه‌م مانگه ئه‌نجام بدرێت، به‌روارێكی گرنگه بۆ داهاتووی كورد، به‌تایبه‌ت ئێستا وڵاتانی زلهێز له‌سه‌روبه‌ندی كێشانی نه‌خشه‌یه‌كی تازه‌ی رۆژهه‌ڵاتی ناوه‌ڕاستن، بۆ ئه‌مه‌شیان ئه‌گه‌ر كورد له‌ئێستاوه به دنیا نه‌ڵێن من بوونم هه‌یه و ئیدی ده‌مه‌وێت وڵاتم هه‌بێت، ئه‌وان ده‌ستت ناگرن و بڵێن فه‌رمو ئه‌وه ده‌وڵه‌ته‌كه‌ته.\nئه‌وانه‌یشی پێیانوایه ئێستا كاتی ریفراندۆم بۆ سه‌ربه‌خۆیی نییه، نه‌یانویستوه خۆیان ماندوو بكه‌ن و به‌دواداچوون بكه‌ن تا بزانن ئێستا له‌بارترین كاته بۆ ریفراندۆم، ئه‌گه‌ر له‌ده‌ست خۆمانی بده‌ین ده‌بێت 100 ساڵی تر چاوه‌ڕێ بین تا هه‌لێكی تری وه‌كو ئێستامان بۆ دێته پێشه‌وه.\nوڵاتانی دراوسێ كه كوردی به‌سه‌ردا دابه‌ش بوه، هیچ كاتێك ئه‌وه‌نده‌ی ئێستا لاواز نه‌بوونه و له‌ناو نه‌چوونه، ئه‌وه‌تا شتێك نه‌ماوه به‌ناوی سووریا و نیوه‌ی خاكه‌كه‌ی له‌ده‌ستداوه، به‌شار ئه‌سه‌د زۆر مه‌منوونه كه ئه‌و خاكه‌ی له‌ده‌ستی ماوه‌ته‌وه لێی نه‌ستێننه‌وه، بۆیه هه‌رگیز نابێته هه‌ڕه‌شه بۆ كورد. عێڕاق تا مانگێك به‌ر له‌ئێستا نیوه‌ی خاكه‌كه‌ی له‌ده‌ست گروپی تیرۆرستی داعش بوه، له‌ناو خۆشیان شیعه‌كان به‌سه‌ر چه‌ند به‌ره‌یه‌كدا ده‌به‌شبوون و كێشه‌ی سوونه‌كانیش له‌وه‌لاوه بوه‌ستێت، بۆیه ئه‌و ناتوانێت كێشه‌ی ناوه‌خۆیی خۆی چاره‌سه‌ر بكات، چۆن ده‌توانێت ببێته هه‌ڕه‌شه بۆ سه‌ر ده‌وڵه‌تی كوردی له‌داهاتوو؟ ئێرانیش به‌هه‌مان شێوه هه‌موو هه‌وڵێكی بۆ ئه‌وه‌یه به ئه‌مریكا بڵێت من له‌ناوچه‌كه باڵا ده‌ستم، چونكه ده‌زانێت له‌سه‌رده‌می ترامپدا شه‌ڕی ئه‌مریكا و ئێران به‌رپا ده‌بێت و ئێرانیش حاڵی وه‌كو حاڵی عێڕاق و سووریای لێ دێت.\nئه‌وه‌ی ده‌مێنێته‌وه توركیایه، كه تا ئاستێك باڵاده‌سته و له‌ناوچه‌كه حیسابی بۆ ده‌كرێت، به‌ڵام ئه‌و وڵاته‌یش دووچاری قه‌یرانی داراییه‌كی زۆر هاتوه، یه‌كێتی ئه‌وروپا به ئاشكرا گه‌مارۆی ئابووری ده‌ده‌ن و له‌رووی گه‌شتیارییه‌وه ئه‌و وڵاته‌یان خنكاندوه، رێژه‌ی بێكاری 20% و، له‌ناوه‌خۆشیدا به‌خراپترین كاتدا تێپه‌ڕ ده‌بێت. ئێستا ئۆپۆزسیۆنی توركیا به دوای رێگه چاره‌یه‌كدا ده‌گه‌ڕێت تا ئه‌ردۆگان له‌ناو ببات، بۆ ئه‌مه‌شیان ئه‌وروپا پشتگیری ته‌واوی ده‌كات، بۆیه ئه‌ردۆگان هه‌موو خه‌یاڵێكی لای ئه‌وه‌یه چۆن بتوانێت به‌سه‌ر ئه‌و كێشه گه‌وره‌یه‌دا زاڵ بێت. كه‌واته ئێستا باشترین كاته كورد سوود له‌و لاوازییه‌ی وڵاتانی دراوسێ وه‌ربگرێت بۆ دروستبوونی ده‌وڵه‌تی خۆی.\nئه‌گه‌ر ئێستا كاتی ریفراندۆم بۆ سه‌ربه‌خۆیی نه‌بێت ئه‌ی كه‌ی كاتییه‌تی؟ ئه‌گه‌ر بڵێن توركیا سنووركانمان به‌سه‌ردا داده‌خات و ده‌مرین له‌برسان، ئه‌وه گریمانه‌یه‌كی زۆر لاوازه، چونكه توركیا و ئێران هه‌تا هه‌تایه هه‌ر دراوسێی ئێمه‌ن و خاكه‌كه‌یان هه‌ڵناگیرێت بۆ شوێنێكی دیكه، كه‌واته به‌هانه‌ی كات ته‌نیا بۆ چه‌واشه‌كردنی خه‌ڵكه. كاتی خۆی نه‌رویژیش كه ویستی له‌سوید جیا ببێته‌وه، سوید پێی گوت ئێستا كاتی نییه، به‌ڵام ئه‌وان به باشترین كاتیان زانی و جیابوونه‌وه و ئێستا نه‌رویژ وڵاتێكی گه‌وره و ئارامی ئه‌وروپایه.\nئه‌گه‌ر بڵێن هه‌موو وڵاتانی دنیا له‌گه‌ڵ یه‌كپارچه‌یی خاكی عێڕاقدان، ده‌بێت ئه‌وه‌یش بزانن كه هه‌موو وڵاتانی دنیایش ده‌زانن یه‌كپارچه‌یی خاكی عیراق بوونی نه‌ماوه، به‌ڵام كاتێك ده‌ڵێن ئێمه له‌گه‌ڵ یه‌كپارچه‌یی خاكی عێڕاقداین له‌رووی یاساییه‌وه ناچارن وا بڵێن، چونكه ئه‌گه‌ر له‌ئێستاوه بڵێن پشتگیری له‌ده‌وڵه‌تی كوردی ده‌كه‌ین، ده‌بێته ده‌ستتێوه‌ردان له‌خاكی وڵاتێكی دیكه و ده‌كه‌ونه ژێر به‌رپرسیارییه‌تی، به‌ڵام كه ده‌وڵه‌ت راگه‌یه‌ندرا ده‌بێته دیفاكتۆ و ناچارن مامه‌ڵه‌ی له‌گه‌ڵدا بكه‌ن.\nئه‌وه‌ی گرنگه له‌و ریفراندۆمه په‌یامی كورده، كه له‌كاتێكی زۆر گونجاودا به دنیا ده‌ڵێت له‌كاتی گۆڕینی نه‌خشه‌ی رۆژهه‌ڵاتی ناوه‌ڕاستدا نابێت په‌راوێز بخرێم، به‌ڵكو وه‌كو هه‌موو نه‌ته‌وه‌یه‌كی دیكه‌ی دنیا ده‌مه‌وه‌ێت وڵاتی خۆمم هه‌بێت تا ناوچه‌كه‌یش ئارامی به خۆیه‌وه ببینێت.\nئه‌وانه‌ی له‌به‌ره‌ی نه‌خێردان، ده‌بێت بزانن ئه‌گه‌ر شه‌مه‌نده‌فه‌ری سه‌ربه‌خۆیی به‌جێمان بهێڵێت، ده‌بێت 100 ساڵی تر چاوه‌ڕێی شه‌مه‌نده‌فه‌رێكی تر بكه‌ین، ئه‌ویش ئه‌گه‌ر له‌گه‌ڵ خۆی بمانبات.


كوردی هائیم و حەیران (3) … هێمن عومه‌ر خۆشناو – Dengekan\nbyHemn Omar Xoshnaw\tDecember 11, 2017\tGeneral\nهێشتا پێم نەخستبووە بێرایی دەستخەتخانە، (حاجی)م لەبەرچاوان بوو لەبەرخۆیەوە دەیگوت:\nلە ڕۆما كەوتە بەرچاوم كەسێكی هائیم و حەیران\nبە هەیئەت تێگەییم كوردە، بە شێوە ئەهلی كوردستان\nلەناو ئەو هەموو ڕەنگانەدا دڵم دادەخورپا، وەك ئەوەی جەرگ و هەناو و زگ و ڕوحمم بجوڵێنن و یەك یەك خزمی پشتێ و برای خوێن و گۆشتێم بناسمەوە. برای گۆشت و خوێنم هەمووی داماو و ڕەقەڵە و باریكەنە، دەم و چاویان پێكداقوپاینە و كت و مت هەر بە جحێڵی پیربوونە، لە سیمایاندا هەزار و یەك خەم و هەزار و یەك ناسۆر و دەردەدڵ هەست پێدەكەی، ئەوێن دیكەش سۆر و سپی و جوان، وەك ئەوەی جارێك خەم بە قاسی مێشێكیش میوانیان نەبووە، ئەوهان.\nدوو پیاو لەپشتی مێزەكەوە ڕوونشتینە، یەكیان ڕەنگی ڕەنگی كرمانجانە و خوێن و گۆشتی بانگمان دەكات، ئەوی دیشیان بەرغەبابەی بە بن لمووزیدا هاتیتە خوارێ و كورد گوتەنی ملی بە نۆ بیوران ناشكێ. دەستخەتێکمان پێش دوو مانگان لەوێ بەجێهێشتبوو، تەڵەبمان كرد بماندەنەوە، بابای تەنگەستوور چووە سەر كەلی شەیتانی و نەهاتە خوارێ، مردین و سووتاین نەهاتە خوارێ و نەهاتە خوارێ. ئەوی ڕەقەڵە و باریكەش لە چاوانیدا دونیایەك ڕامان هەبوو، هەر لێمان ڕادەما و نەیدەتوانی قسەیەكی خێر بكات، ئەمنیش بە كوردی بە ڕەفیقەكەم گوت كە ئیدی بچین و با زۆری لۆ كەمی نەڵێین.\nكابرای ڕەقەڵە هەر كە زانی كوردم، تا دەرێ لەگەڵمان هات، بە نەرمی و بە پەنهانی، بە توركییەكی شەرمنانەوە گوتی: ئەز ژی كوردم!\nبە ئاخ هەڵكێشانێكەوە هەڵمدایێ:\nئیدی چوو، زمانی كوردی چوو، كوردی بێ خودان، كوردی هائیم و حەیران…!\nكابرا بە توركی قسەكانی پێ بڕیم و گوتی تێگەیشتم، كورد چوو، زمان چوو، مخابن!\nنەیتوانی قسەكانی تەواو بكات، سۆر هەڵگەڕا، ڕەنگێكی هێنا و ڕەنگێكی برد، چاوی پڕ لە ئاو بوون، بە قوڕگی پڕ لە هەنسكەوە، دەستی گرتم، هەموو بێدەنگ بووین، لە چاوی هەردووكمان ڕاما، دەستی گەرم داهاتن، ئاخێكی وا گەرمی هەڵكێشا بەفر و شەختەی هەناوانی دەتاواندەوە. دەستی بەردام و گوتی من عیلاجی دەكەم!\nكارەكەی جێبەجێ كرد، ئەو ڕۆژانەی لەوێ بووم، هەر كە دەچوومە لای تا ئیمزایەك بكات، نەیدەوێرا یەك قسەم لەگەڵ بكات، نووسراوەكەی لێ وەردەگرتم و بە خەمەوە تەماشایەكی دەكردم، وەك ئەوەی پێم بڵێ چەند پێم خۆشە لەگەڵت بپەیڤم، لێ نكارم نا!\nئەزیش هەر قسەكەی (حاجی)م بە فكردەهاتەوە و لەبەرخۆمەوە دەمگوت سەد و بیست ساڵ تێپەڕی و كورد هێشتا هەر هائیم و حەیرانی جارانە!\nئێرە ستەنبۆڵە، باژێڕێكی چەندی بڵێی مەزنە، لە دەستخەت و بەڵگەنامەكاندا ناوی بە (درسعادت، درتعالییە، ئاستانە…) هاتووە، هەموو ڕەنگان دەبینی، خڕ دەنگان دەبیستی، جێی وای تێدایە دەرزی باوێی وە عەردی ناكەوی، لێرە جوانییەكی بێ وێنە، هەوارێكی دڵڕفێن و مەڵبەندێكی مێژوویی و كولتووری گرنگ دەبینی، ئەمما ئەمن هەر كە پێ لەو خاكە دادەنێم، نالی و حاجی و شێخ ڕەزا و میری كۆرە و مەحوی و باقیی كوردانم وەبیردێنۆ، هەر دەڵێی زەمەنم بۆ قورمیش دەكەنەوە و سەد ساڵم دەبەنەوە پاش! سەد ساڵی پڕ لە خەم و داماوی و حەیران!\nPrevious پیلانێک لە دژی خوێندنی کوردی لە کەرکوک … رەزا شوان\nNext کرێکارێک مێژو دەخوێنێتەوە … برتۆڵد برێخت


ئێران دڵنیایی له كورد ده‌وێ\nئەندامێكی شاندی یەكگرتوو، كە هەفتەی رابردوو سەردانی ئێرانیان كرد، ئاشكرایكرد لەگەڵ بەرپرسانی ئێرانی باسی سەربەخۆیی كوردستانیان كردووەو ئەوانیش پێیانڕاگەیاندوون "دەبێت هەرێمی كوردستان دڵنیایی بداتە ئێران، كە سەربەخۆییەكەی نابێتە هەڕەشە بۆ سەر ئێران، ئەوكات تەفەهومی دەكەن".\nهادی عەلی، سەرۆكی ئەنجوومەنی سیاسی‌و جەماوەری یەكگرتوو، كە یاوەری شاندەكەی بووە لەو سەردان‌و كۆبوونەوانە، بۆچوونی ئێرانییەكان لەبارەی سەربەخۆیی كوردستان ئاشكرادەكات‌و دەڵێت "من راشكاوانە وتم ئەگەر بەغدا پابەندی دەستوور نەبێت، هەرێمی كوردستان مافی خۆیەتی پەنا بۆ بژارەی دیكە ببات، بەتایبەتی سەربەخۆیی".\nهادی عەلی بۆ هەفتەنامەكە ئاشكراشیكرد، كە ئەوانیش وتیان "ئەگەر بابەتەكە بەئاشتی بكرێت، سەربەخۆیی كوردستان نەبێتە هەڕەشە لەسەر ئێران، ئەوان تەفەهومی دەكەن، بەڵام ئەوەی هەستمانپێكرد ئەوان دڵنیانین، بۆیە چاوەڕێی دڵنیایی دەكەن".


بابەتی : دکتۆر محەمەد ئەمین عەلی | 10.05.2018 3:27 PM | بەشی: فرە بابەت | بێ کۆمێنتە\nئێمەى فێرەدرۆ وبیرەوەرى کۆمەڵانى خەڵک لەکوردستانى باشور ـ یەکێک لەوتە جوان وبەنرخەکانى “جورج بەرنادشۆ ” نوسەرى بەناوبانگى ئینگلیزى ـ ئێرلەندى ” ئەگەر بیرەوەرى نەبیت میژوو دوبارە دەبێتەوە “.\nبیرەوەى بنەمایەکى سەرەکى ژیانى بونەوەر و بونیاتنانى شارستانى مرۆڤایەتی یە، لەلایەک لەسەرئاستى خانەى بونەوەرەکان cellular level، خانەى تایبەت بەبیرەوەرى هەیە پێى دەوترێتmemmory cells کاریگەریى زۆر هەستیارى هەیە لەسەر پاراستنى ژیان وڕێکخستنى کارى فسیۆلۆجى ئەندامەکانى لەش، لەیەکى ترەوەوە لەسەر ئاستى حکومڕانى کاریگەرى زۆر گرنگى هەیە لەسەر شارستانى مرۆڤ لەپێناو برەودان بەژیان وژینى بونەوەر و ژینگەى گەردوون.\nتاوتوێکردن و وەبیرهێنانەوەى بیرەوەى بەمەبەستى چارەسەرکردن و دووبارە نەبوونەوەى کارەسات و قەیرانى سیاسى ـ ئابوورى ـ مرۆیى کۆمەڵایەتى ـ زانستى و مەعریفى نەک بەمەبەستى ڕوخناندنى کەسایەتى مرۆڤى کورد ئەرکێکى پیرۆزى نیشتمانى گشت کۆمەڵگایە لەپێناو برەودان بەژیان و ژین و ژینگەى گەردوون.\nبۆچوونێکى زۆر نابەجێ و نادروست لەناو کۆمەلانى خەڵکى کوردستان بڵاوبۆتەوە، گوایە کۆمەڵانى خەڵک زۆر بەئاسانى بیرەوەری لەیاد دەکەن، ئەمەش پێچەوانەى فسیۆلۆژى جەستەیى و دەروونى ئادەمیزادە، ئەگەرکۆمەڵانى خەڵکى کوردستان بیرەوەریە تاڵەکانى ڕابردووى لەیاد بکردایە چیدى باسى ڕوباری خوێن و شەهیدانى نەکردایە، کۆمەڵگاکە نەدەبوونە کۆمەڵگایەکى نەخۆشى پاش زەبر وکۆیلەى دوو بنەماڵە لەژێرناوى حیزبى سیاسى نەتەوەیى نیشتمان پەروەر.\nبەداخەوە ئەوە کۆیلەکانى دەسەڵات و نەوەى نوێى ڕابەرو سەرکردەى کوردایەتین ” نەوەکانى بارزانى و تاڵەبانى ” کەلەحەقیقەتداپاشکۆى ئاغا و دەرەبەگەکانى ڕابردووى کوردستانن کۆمەڵگایان سەرتاپا درۆزن کردووە لەپناو شێواندنى ڕاستى بیرەوەریەکان و جوانکردنیان بەقازانجى بنەماڵەو خێڵ و حیزبە مافیاکانیان.\nکاتێک ئەم بیرەوەریە تاڵانە دینەوە یادى هەر هاوڵاتیەکى ڕاستگۆ قێزلەمرڤ بوونى خۆى دەکاتەوە کەنەتەوەکەى خاوەنى بنەماڵەى وەک بارزانى و تاڵەبانى و هاوشێوەکانێتى بۆنموونە: ئەم یادەوەریانە لە” نەبوونى شۆڕشێکى نەتەوەیى مرۆڤایەتى حەقیقى ـ ئاشبەتاڵى ساڵى 1975ـ شەڕى نەگریسکى ناوخۆى براکوژى دواى ڕاپەرینى کۆمەڵانى خەڵک دژى زوڵم و تاوانى حیزبى بەعس ـ کارەساتى 31 ئاب ـ کارەساتى سزاى سیاسى و نانبڕین لەسەر ئینتماى سیاسى ـ کارەساتى 17ى شوبات ـ بڕیارى نایاسایى قەرەقۆشى پاشەکەوتکردنى مووچە ـ قومارکردنى کاک مەسعود و بەرپرسەکانى یەکێتى و پارتى و یەکگرتو و حیزبەکانى ترى کوردستان بەژیانى کۆمەڵانى خەڵک و پرسى ڕیفراندۆم و سەربەخۆیى کوردستان ـ کارەساتى 16ى ئۆکتۆبەر ولەدەستدانى لەسەدا 51 خاکى کوردستان ـ کرداروڕەفتارە دڕندەو نامرۆڤایەتیەکانى ژەنەراڵە شەق وەشێنەکانى یەکێتى نیشتمانى و پارتى دیموکراتى کوردستان بەرامبەر بەکۆمەڵگاى سیڤیلى کوردستان و… هتد، یادەوەرى زۆر قێزەوەنن.\nمرۆڤى ڕاستگوى کورد بەیادکردنەوە و ناوهێنانی ئەم هەموو یادەوەریە قێزەوەنانە شەرمەزار دەبێت لەکاتێکدا ڕۆشنبیرو ئەندامە کۆیلەکانى حیزبى بنەماڵەکان شانازى پێوەدەکەن.\nتوخودا کارەساتى 31 ئاب ـ کارەساتى سزاى سیاسى و نانبڕین لەسەر ئینتما ـ کارەساتى 16ى ئۆکتۆبەر شایەنى ئەوەن بەبێ شەرمانە شانازیان پێوەبکرێت، لەبرى مەحکومکردن و دوبارەنەکردنەوەیان بەڕوداویى مێژوویى نیشتمانى وێنای دەکەن؟ ئا ئەمەیە ترۆپکى مەهزەلەى عەقڵى کادیرى حیزبى کوردى فێرە درۆکراو.\nبەداخەوە بیروباوەڕێکى باوى زۆر هەڵە لەناو کۆمەڵگاى کوردى باشور هەیە، گوایە بیرەوەرى کۆمەڵانى خەڵک زۆر زۆر کورتەو بەئاسانى ڕوداوەکان لەبیردەکەن لەکاتێکدا بیرەوەری مرۆڤى کورد وەک بیرەوەرى هەموو مرۆڤێکى ترلەناخ وعەقڵدا تۆماردەکرێن و لەبیر ناچنەوە، ئەم بیروباوەڕە هەڵەیە دروستکراوى عەقڵیەتى ڕابەرو سەرکردەى کوردایەتى وەک ” بارزانى و تاڵەبانى ” هاوشێوەکانیانن کە لە ڕاستیدا پاشکۆى ئاغاو دەرەبەگەکانى ڕابردوى کوردستانن نەک کۆمەڵانى خەڵک.\nکێشەکەى ئێمە لەوەدایە کۆمەڵگاکەمان فیرەدرۆکراوە، بەڵێ درۆزن کراوە بەئارەزوخواستى ڕابەرو سەرکردەى حیزبى ئاغاو دەرەبەگ حەقیقەتى ڕوداوەکان دەشێوێنین نەک لەبیرمان دەچێتەوە، ڕەش دەکەین بەسپى و سپیش دەکەن بەڕەش لەکاتێکدا سوور دەزانین پێچەوانەکەى ڕاستە، بەڵام لەبەر بەرژەوەندى خودى خۆمان ئیرادەو کەسایەتى و کەرامەت و هزرو عەقلى خۆمان دەفرۆشین بەڕابەر و سەرکردە نابەرپرسەکان، دواتر وەک تووتى قسەى ئەوان دەڵێینەوە.\nئەم حیزبە تەقلیدیە کوردیانەى کوردستانى باشور کەپاشماوەى عەقڵیەتى بنەماڵەو خێڵ و ئاغاو دەرەبەگن تەنیا بەشێواندن و ژێراوژورکردنى ڕاستى ڕووداو و پاکتاوى جەستەیى هاوڵاتیانەوە نەوەستاون، بەڵکو پەلیان کێشاوە بۆ تیرۆرکردنى فیکرى ـ سیاسى ـ ئابوورى ـ ڕۆشنبیرى ـ زانستى ـ کۆمەڵایەتى لەپیناو مانەوەى دەسەڵاتى خێڵ و بنەماڵە.\nزۆر ڕاستە “جورج بەرنادشۆ ” نوسەرى بەناوبانگى ئینگلیزى ـ ئێرلەندى و توویەتى” ئەگەر بیرەوەرى نەبیت میژوو دوبارە دەبێتەوە ” بەڵام کێشەکەى ئێمەى کورد لەوەدایە بیرەوەریەکانمان لەیادەو لەبیریشى ناکەین، بەڵام لەبەر ئەوەى فیرەدرۆکراوین حەقیقەتى ڕووداوە مێژووییەکان دەشێوێنین بەخواستى ئاغاو دەرەبەگەکانى کوردستان بۆیە دووبارەى دەکەینەوە، کەسانى هیچ و پوچ و بودڵە دەکەینە سەرکردەو ڕابەرو پاڵەوان، بەپێچەوانەوە کەسایەتى مرۆڤ دۆستى نیشتمان و ژینگەپارێز تەخوین دەکەین، بۆیە ئێستا لەهەموو کاتێک زیاتر پێویستیمان بەیاسا و سیستم هەیە دواى پەروەردەکردنى هزر و عەقڵ، پەروەردەى حیزبایەتى نا، بەڵکو پەروەردەى مرۆڤایەتى.


سەرۆکی هەرێم و وەزارەتی ئیتلاعاتی ئێران کۆبوونەوە | Roji Kurd ڕۆژی کورد\nماڵەوە ڕۆژهه‌ڵاتی ناوه‌ڕاست ئێران سەرۆکی هەرێم و وەزارەتی ئیتلاعاتی ئێران کۆبوونەوە\nسەرۆکی هەرێم و وەزارەتی ئیتلاعاتی ئێران کۆبوونەوە\nدوای چاوپێکەوتنی دۆینێ شەممە ٢٥ی بانەمەڕی نێوان نێچیروان بازرزانی، سەرۆک وەزیرانی هەرێمی کوردستان و مەحموود عەلەوی، وەزیری ئیتلاعاتی ئێران، مەسعوود بارزانی سەرۆکی هەرێمی کوردستانیش چاووپێکەوتنی لەگەڵ وەزیری ئیتلاعاتی ئێران کرد.\nڕۆژی کورد: بەپێی هەواڵی ماڵپەڕی سەرۆكایەتی هەرێمی كوردستان، وەزیری ئیتیڵاعاتی ئێران بۆچوونی وڵاتەكەی لەبارەی رەوشی سیاسیی عێراق و ناوچەكە خستەڕوو و جەختیكردەوە كە ئێران لە پشتیوانیكردنی هەرێمی كوردستان بەردەوام دەبێت. هەروەها داوای لە بارزانی كرد پێشبینی و بۆچوونی خۆی لەبارەی رووداو و پێشهاتەكانی ناوچەكە بخاتەڕوو.\nلە كۆبوونەوەكەدا بارزانی كورتەیەكی لەسەر رەوشی مەیدانیی بەرەكانی شەڕ لەگەڵ داعش و بارودۆخی سیاسیی عێراق بۆ شاندی ئێرانییەكە خستەڕوو و جەختی لەوەشكردەوە كە شەڕی داعش پێویستی بە هەماهەنگی و هاوكاریی جددیی كۆمەڵگەی نێودەوڵەتییە.\nسەرۆكی هەرێمی كوردستان ئاماژەی بەوەداوە كە بۆ تێكشكاندنی تەواوی داعش تەنیا رووبەڕووبوونەوەی سەربازی بەس نییە، بەڵكو پێویستە لەڕووی فكريی، ئابووريی و سیاسیشەوە داعش و هزری تووندئاژۆيى تێكبشكێندرێت.\nلە بەشێكی دیكەی كۆبوونەوەكەی نێوان بارزانی و وەزیری ئیتڵاعاتی ئێران باس لە ئامادەكارییەكان كۆنترۆڵكردنەوەی موسڵ، پەیوەندییەكانی نێوان بەغدا و هەرێمی كوردستان و دوا پێشهاتە سیاسییەكانی ناوچەكە كرا.\nلە كۆبوونەوەكەدا، هەر یەك لە مەسروور بارزانی، راوێژكاری ئەنجوومەنی ئاسایشی هەرێمی كوردستان و فوئاد حوسێن سەرۆكی دیوانی سەرۆكایەتی هەرێمی كوردستان ئامادەبوون.\nشایانی ئاماژەیە کە چاوەدێرانی سیاسی لەسەر ئەو ڕایەن کە هۆکاری سەردانی وەزیری ئیتلاعات بۆ هەرێمی کوردستان، پرسی ڕاپرسی بۆ سەربەخۆیی هەرێمی کوردستانە کە بە پێی هەواڵی “فشار نیوز” سەرۆک وەزیرانی هەرێم لە وڵامی عەلەویدا پێی گوتووە ئەوە پرسێکی ناوخۆیی هەرێمە و ئیران مافی دەست تێوەردانی نیە.\nبابەتی پێشوودوو لاوی کورد لە ئیلام کوژران و سووتێندران\nبابەتی دواترکورد و شۆرشی ١٩٧٩ لە ئێران – بەشی هەشتەم


📅 19-04-2015 رێکەوت و رووداو (کڕۆنۆلۆژیا)\n📅 کاتی تۆمارکردن Apr 19 2015 12:02PM\n- دوو موشەکی دورهاوێژی چەکدارانی داعش کەوتوەتە ناو [ زۆرتر... 👁] ✖ ✖ 1 1 ✔ 99% ✍ هـ.ب. 19-4-2015 12:02:32\n📅 20-10-2015 رێکەوت و رووداو (کڕۆنۆلۆژیا)\n📅 کاتی تۆمارکردن Oct 20 2015 10:26AM\n- شەوی رابردوو هێزە ئەمنییەکانی تورکیا بەتۆمەتی [ زۆرتر... 👁] ✖ ✖ 0 3 ✔ 89% ✍ هـ.ب. 20-10-2015 10:26:38\n👁 ئەم بابەتە 10,329 جار بینراوە\n📊 بەرکەوتوویەکی جەکی کیمیاوی گیانی لەدەستداو 5 تریش ژیانیان لە مەترسیدایە ئامار و راپرسی\n📅 کاتی تۆمارکردن Jul 28 2013 1:12AM\nبەرکەوتوویەکی جەکی کیمیاوی گیانی لەدەستدا و پێنج ب [ زۆرتر... 👁] ✖ ✖ ✖ 0 0 ✔ 88% ✍ هـ.ب. 28-7-2013 1:12:07\n📝 ڕونکردنەوەی کۆمەڵەی قوربانیانی کیمیابارانی هەڵەبجە سەبارەت بە سەردانەکەیفەتلاوی بۆ هەڵەبجە بەڵگەنامەکان\n📅 کاتی تۆمارکردن Sep 5 2016 9:43AM\nدوور لە ململانێ ناتەندروستەکانی لایەنەکانی کوردستا [ زۆرتر... 👁] ✖ ✖ ✖ 0 0 ✔ 83% ✍ هـ.ب. 5-9-2016 9:43:03


پەتای جیھانی کۆڤید-١٩ لە ئیسپانیا - ویکیپیدیا، ئینسایکڵۆپیدیای ئازاد\n^ "Sanidad confirma en La Gomera el primer caso de coronavirus en España". El Pais (بە ئیسپانی). 31 January 2020. Archived from the original on 31 January 2020. Retrieved 31 January 2020.\n^ Ansede, Manuel (22 April 2020). "El análisis genético sugiere que el coronavirus ya circulaba por España a mediados de febrero". EL PAÍS (بە ئیسپانی). Retrieved 23 April 2020.\n^ "Por qué nadie celebra el primer día sin muertos por coronavirus en España". El Español (بە ئیسپانی). 2 June 2020. Retrieved 22 June 2020.\n^ Lau H, Khosrawipour V, Kocbach P, Mikolajczyk A, Ichii H, Schubert J, et al. (March 2020). "Internationally lost COVID-19 cases". Journal of Microbiology, Immunology, and Infection = Wei Mian Yu Gan Ran Za Zhi. doi:10.1016/j.jmii.2020.03.013. PMC 7102572 Check |pmc= value (help). PMID 32205091.\n^ "El 5% de la población española ha superado el Covid-19". Europa Press (بە ئیسپانی). 13 May 2020. Retrieved 13 May 2020.\n^ "Estudio de seroprevalencia: sólo el 5% de los españoles tiene anticuerpos frente al coronavirus". El Mundo (بە ئیسپانی). 13 May 2020. Retrieved 13 May 2020.\n^ "Afloran 12.000 nuevas muertes en los registros civiles: el exceso en la crisis del coronavirus se eleva hasta los 43.000 muertos". El País (بە ئیسپانی). 3 June 2020. Retrieved 4 June 2020.\nوەرگیراو لە «https://ckb.wikipedia.org/w/index.php?title=پەتای_جیھانی_کۆڤید-١٩_لە_ئیسپانیا&oldid=750783»\nئەم پەڕەیە دواجار لە ١٩:٥٤ی ٩ی شوباتی ٢٠٢١ نوێ کراوەتەوە.


چەند بابەتێک سەبارەت بە پەنابەران لە لە لایەن ''فیدراسیۆنی پەنابەران''ەوە.\nچەند دیمەنێک لە دۆخی نالەباری پەنابەران لە تورکیا.\nوێنەکان خۆیان دەدوێن.\nبە لێبووردنی تایبەت بە دەیان زیندانیی لە تورکیا ئازادکران.\nهیوا خدر بە ناوەندی هەواڵگری فیدراسیۆنی ڕاگەیاند" لە دوای سەرهەڵدان و بڵاوبوونەوەی ڤایرۆسی کۆرۆنا لە تورکیا چەندین ڕێکخراوانی مرۆڤ دۆستان و لایەن و دەزگا مرۆیە مەدەنیەکان گوشاریان بۆ حکومەت هێناو داوایان کرد ئاوڕێک لەزیندانییانی ناو بەندینخانەکان بکرێتەوەو ئازادبکرێن.." هەروەها "دوابەدوای ئەمە سەرۆک کۆماری تورکیا لێبوردنیەکی تایبەتی دەرکرد وە پەرلەمانی تورکیاش بڕیارەکەی پەسەند کرد کە بە پێی بڕیارەکە (٩٠،٠٠٠) نەوەت هەزار زیندانی بە چەند هەنگاوێک تا ڕێکەوتی ٣١/٤/٢٠٢٠ بەپێی ڕێنەمایەکانی تەندروستی ئازاد دەکرێن بەڵام سەرەتا بۆ ماوەی ( ١٤ ) چواردە ڕۆژ کەرەنتینە دەکرێن و دوای ئەوە ڕەوانەی ماڵەکانیان دەکرێنەوە هەروەها لەو نەوەت هەزارە چل و پێنچ هەزاریان سزایان بەسەردە سەپێندراوە..".\nهیوا ئەوەشی گوت "لە دوێنێشەوە ڕێکەوتی ١٥/٤/٢٠٢٠ زیاتر ( ٣٥٠٠ ) زیندانی لە شارەکانی ( ئەنقەرە ، ئەستەنبوڵ ، ئەزمیر ، ئایدن ، ئەدرنا ، مۆغەڵا ، چانکاڵێ ) ئازاد کراون" ، هەروا سەبارەت بەو پەنابەرانەی زیندانی کراون گوتی"تا ئێستا دەزگەکانی ئاسایشی تورکیا ئاماژەیان بە ڕێژەی ئازادکردنی پەنابەرانی نێو زیندانیەکان نەداوە لەوەی ئایا ئەو بڕیارە ئەو پەنابەرانەشی گرتۆتەوە کە بە بیانووی شکاندنی سنوور بە نایاسایی زیندانیی کراون...".\n١٦\_٤\_٢٠٢٠ - تورکیا\nهەڵسووڕاوێکی داکۆکیکار لە مافەکانی پەنابەران هەڕەشەی لێ دەکرێ لە تورکیا.\n(عائدە محمد حاجی یونس ) کە هەلسوراوێکی بەرگریکارە لەمافەکانی پەنابەرانو سەرۆکی ڕێکخراوی ( بيت السوري في ازمير )ە بە هیوا خدر لە فیدراسیۆنی سەراسەری پەنابەرانی ڕاگەیاند" هەڕەشەم لێکراوەو وە لەلایەن دەزگا ئەمنیەکانی تورکیاوە بریاری دەستگیرکردنم دەرکراوە لەسەر بەهانەوە چوونی پەنابەران"\nئەوەشی ووت" لە شەوی ڕابردووە لەسەر شەقامێکی گەراجی شاری ئەزمیر ڕۆژمانکردەوە دوای هەوڵێکی زۆر ڕێکخراوی نەتەوەیەکگرتووەکان بۆ کاروباری پەنابەران لە تورکیا ناچار کرد کە بێن بەهانای ئەو پەنابەرانەوە، بەڵام ئەوان سەرەتا پێیان ووتین کە تەنها هاوکاری ئەو پەنابەرانە دەکەین کە پێناسی پەنابەریان پێیە بەڵام ئێمە ئەوەمان ڕەتکردەوە داوامان لێکردن هاوکاری گشتیان بکەن کە ژمارەیان ( ٢٤٦ ) پەنابەرە کە زۆربەیان پێناسەی پەنابەریان لەدەستداوە لەسەر سنورەکانی نێوان تورکیاو یۆنان لە کاتی پەڕینەوەیان بۆ ناو خاکی یۆنان ".\nهەروەها دەڵێت"دوای ئەوەی فشارەکانمان زیاد کرد رێکخراوی نەتەوە یەکگرتوەکان بۆ کاروباری پەنابەران ناچارمانکردن هاوکاری سەرجەم پەنابەران بکەن داواکەیان جێبەجێکردین..".\nشایەنی باسە ئەمە کۆتایی نەهامەتی ئەو پەنابەرانەی سەر سنوری چەند مانگێکی ڕابردوو نیە هێشتا بە هەزارەها پەنابەری تر دەستبەسەرن بەبیانوی کەرەنتینەوە ئەگەر هاوکاری نەکرێن ڕووبەڕوی هەمان چارەنوس دەکرێنەوە بەشێکیش لەوپەنابەرانی عێراقین پەیوەندیان بە فیدراسیۆنەوە کرد وە ووتیان" ترسمان هەیە دیپۆرت بکرێینەوە چونکە هەفتەی ڕابردوو نوسراوێکیان بەزۆر پێ ئیمزا کردین کە تێیدا نوسرابوو ( ئێمە یاسای تورکیامان پێشێل کردووە ئامادەی هەموو جۆرە سزایەکین).\n١٤\_٤\_٢٠٢٠ - تورکیا\nبە هانای پەنابەرانەوە بچن!\nبە سەدان پەنابەر لە تورکیا ژیانیان لە مەترسیدایە.


کولتوورو ته‌ندروستی تاك\n7/10/2019 9:34:00 AM 182 جار خوێندراوەتەوە\nد.هه‌ڤین كه‌مال شاه محه‌مه‌د\nبه‌شێوه‌یه‌كی گشتی هه‌موو مرۆڤه‌كان، پێویسته خزمه‌تگوزاری ته‌ندروستی‌و چاره‌سه‌ری پزیشكیی وه‌ربگرن، هه‌رچه‌نده جیاوازیش بن له‌ڕووی ڕه‌گه‌زو نه‌ژادو باوه‌ڕو کولتووریشه‌وه .\nبه‌ڵام ئه‌وه‌ی تێبینی كراوه هه‌ندێكجار له‌وانه‌یه دانانی چاره‌سه‌ری پزیشكی گونجاو له‌لایه‌ن پزیشكه‌وه بۆ نه‌خۆش به ته‌نیا ئه‌نجامی ته‌واو نه‌به‌خشێ .\nئه‌مه‌ش له كاتێكدا ده‌بێ كه پزیشكه‌كه ئه‌و باكگراونده خێزانییه‌ی نه‌خۆشه‌كه‌ی لێوه هاتووه فه‌رامۆش بكات‌و بایه‌خ نه‌دات به‌نه‌ریت‌و باوه‌ڕو کولتووری نه‌خۆشه‌كه‌ی.\nوه‌ك هه‌موو ده‌زانین خزمه‌تگوزاری ته‌ندروستی‌و چاره‌سه‌ربه‌خشین كارێكی دوولایه‌نه‌یه، كه هه‌م نه‌خۆش‌و هه‌م ستافی ته‌ندروستی به پزیشك‌و كارمه‌ندی ته‌ندروستی ڕۆڵی تیا ده‌بینین، بۆیه گرنگه پێش هه‌موو شت له‌یه‌ك تێگه‌شتن تیایدا .\nزانینی نه‌ژادو نه‌ریت‌و کولتووری نه‌خۆش یارمه‌تیده‌رێكی باشه بۆ تێگه‌شتنی زیاتر له باری ته‌ندروستی تاك‌و بۆ وه‌رگرتنی چاره‌سه‌ری گونجاو.. ده‌بێت هه‌میشه له یادمانبێ باوه‌ڕو نه‌ریت‌و کولتوور كاریگه‌رییه‌كی ڕاسته‌وخۆیان هه‌یه له‌سه‌ر چۆنیه‌تی تێگه‌شتنی تاك بۆ نه‌خۆشی‌و لێكدانه‌وه‌یان بۆی، چۆنیه‌تی مامه‌ڵه‌كردن له‌گه‌ڵ نه‌خۆشی‌و چۆنێتی وه‌رگرتنی چاره‌سه‌رو چۆن ئاسوده‌و ئارام ده‌بن پێی‌و هه‌روه‌ها به‌پێی باوه‌ڕییان لێكدانه‌وه‌یان بۆ هۆكاره‌كانی مردن‌و ژیان‌و نه‌خۆشی ده‌گۆڕێت.\nبۆ ئه‌وه‌ی زیاتر له‌م باسه تێبگه‌ین، نموونه‌یه‌ك ده‌هێنمه‌وه، نه‌خۆشێك كه له‌باكگراوندێكی ئیسلامی‌و ئاینییه‌وه هاتبێ، منی پزیشك بۆ ئه‌وه‌ی باشترین ئه‌نجامم هه‌بێ، ده‌بێ ڕه‌چاوی نه‌ریت‌و کولتوورو باوه‌ڕه‌ی ئه‌و بكه‌م، نابێ وه‌كو ڕۆژئاواییه‌ك یاخود ئاتێستێك مامه‌ڵه‌ی له‌گه‌ڵدا كه‌م .\nبۆ نموونه ده‌بێ ڕه‌چاوی ئه‌وه بكه‌م، كه ئه‌و نه‌خۆشه هه‌ندێكجار ده‌یه‌وێت به‌ڕۆژووبێ، وه‌كو پزیشكێك هه‌رگیز من ناتوانم ڕێگری لێبكه‌م، بۆیه ئه‌گه‌ر به‌ڕۆژووبوون زیانی هه‌بوو بۆ ته‌ندروستی ئه‌و جۆره نه‌خۆشانه، پێویسته به هێمنی تێبگه‌یه‌نرێن‌و زیانه‌كانی ڕوون بكرێته‌وه بۆیان، ئه‌گه‌ر زیانی نه‌بوو ئه‌وا چاره‌سه‌رێك دابنرێت كه تیایدا ڕه‌چاوی ژیان‌و نه‌ریت‌و کولتووری نه‌خۆشه‌كه بكرێت تیایدا.\nخاڵێكی گرنگ ئه‌وه‌یه، هه‌میشه ئاگاداری ئه‌وه‌بی ئه‌و چاره‌سه‌رو سه‌پلیمێنتانه‌ی كه ماده‌ی چه‌وری به‌رازیان تیادایە به‌شێوه‌ی جیلی بوون هه‌ن، نابێ بۆ ئه‌و جۆره نه‌خۆشانه بنووسرێ. به‌تایبه‌ت ئه‌وانه‌ی له باگراوندیی ئاینی ئیسلامیه‌وه هاتوو..\nمامه‌ڵه‌كردن‌و هه‌ڵسوكه‌وت له‌گه‌ڵ نه‌خۆشدا ده‌بێ به‌پێى كلتورو نه‌ریت‌و باوه‌ڕی نه‌خۆشه‌كه‌بێ، نابێ به هیچ جۆرێك باوه‌ڕی خۆت یان نه‌ریتی خۆت بسه‌پێنیت به‌سه‌ر نه‌خۆشدا.\nبۆ نموونه من وه‌ك پزیشكێك هه‌میشه حه‌ز ده‌كه‌م له‌گه‌ڵ نه‌خۆشه‌كانمدا ته‌وقه بكه‌م، بۆ زیادكردنی په‌یوه‌ندی‌و هه‌ست‌و متمانه له نێوانماندا، به‌ڵام ئه‌گه‌ر زانیم نه‌خۆشه‌كه‌م باكگراوندێكی ئاینی‌و ئیسلامی هه‌یه‌و كولتوورو نه‌ریتی تایبه‌ت به‌خۆی هه‌یه كه ته‌وقه نه‌كات له‌گه‌ڵ ڕه‌گه‌زی به‌رامبه‌ر.\nپێویست ناكات له‌و كاته‌دا ده‌ست درێژ بكه‌م بۆ ته‌وقه كردن‌و ناچاری بكه‌م شتێك بكات دژ به باوه‌ڕه‌كانی هه‌میشه ده‌بێ ڕێز له بیروبۆچونی به‌رامبه‌ره‌كه‌ت بگریت‌و به‌پێی ئه‌وه مامه‌ڵه بكه‌یت.\nبۆ پزیشك زۆر گرنگه زانینی نه‌ژادی نه‌خۆشیش چونكه هه‌ندێك له‌نه‌خۆشی هه‌یه له‌هه‌ندێك نه‌ژاد‌و رەگەزی مرۆڤایه‌تی زیاتره له‌وانه‌ی تر بۆ نموونه:\nبه‌رزی فشاری خوێن زۆر زیاتره له‌ئه‌مریكییه ئه‌فریقیه‌كاندا به به‌راورد به نه‌ژاده‌كانی تر، هه‌روه‌ها نه‌خۆشی جگه‌ر زۆر زیاتره له خه‌ڵكی ئاسیادا به به‌راوورد به خه‌ڵكانی ترو شێرپه‌نچه‌ی كۆڵۆن له ژاپۆنییه‌كاندا.\nنزیكیی پزیشك له‌نه‌خۆشه‌كانی‌و تێگه‌یشتنی ته‌واو له باكگراوندو نه‌ریت‌و کولتووری نه‌خۆش، به‌بێ هیچ جیاوازییه‌ك له‌نێوانیاندا، بنه‌وانێكی زۆر زۆر گرنگه بۆ دروستبوونی متمانه، ڕێزو خۆشه‌ویستی له‌نێوان پزیشك‌و نه‌خۆشدا.\nله‌بیرتبێ بۆ چاره‌سه‌رێكی دروست‌و ئه‌نجامێكی باش ئه‌گه‌ر له ٥٠٪ به‌هۆی ده‌رمان‌و چاره‌سه‌ری پزیشكییه‌وه‌بێ، ئه‌وا له ٥٠٪ كه‌ی تری ده‌كه‌وێته سه‌ر ئه‌و متمانه‌و نزیكی‌و سۆزه‌ی له نێوان پزیشك‌و نه‌خۆشدا دروست ده‌بێ.\nبە شەق و جنێو پاداشتمان دەدەنەوە\nدڵشکاندن و ئاکامە تەندروستییەکانی\nراوچییە دڕندەکانی سۆشیال میدیا و گێچەڵی سێکسیی\nنامەیەک بۆ توشبووانی شێرپەنجە\nپەتای سەردەمی نوێ.. نه‌خۆشیه‌كانی دانیشتن


یه‌كێك له كۆمپانیا به‌ناوبانگه‌كانی دنیا بۆ دروستكردنی مۆبایل و ئامێری ته‌كنه‌لۆجی به‌هێز كۆمپانیای سامسۆنگه، هه‌روه‌ها بۆ مانگی ئایاری ساڵی 2018 نوێترین مۆبایلی خسته بازاڕه‌كانه‌وه كه دیزاینێك و هێزێكی باشی بۆ دانراوه.\nبه‌پێی هه‌واڵێك كه له ماڵپه‌ڕی "gadgets" دا بڵاو كراوه‌ته‌وه و باس له نوێترین به‌رهه‌می كۆمپانیای سامسۆنگ ده‌كات و ده‌ڵێت، سامسۆنگ بۆ مانگی ئایاری ساڵی 2018 مۆبایلێكی نوێی دروست كرد به‌ناوی "J8" ه‌وه، كه زۆر به‌شێوازێكی جوان دیزاینی كردووه و هێزێكی زۆریشی بۆ داناوه و نرخه‌كه‌شی گونجاوه، بۆیه ئه‌مه‌ش سه‌رنجی خه‌ڵكی به‌لای خۆیدا راكێشاوه.\nساسمسۆنگ له‌باره‌ی تایبه‌تمه‌ندییه‌كانی ئه‌م مۆبایله‌وه ده‌ڵێت، مۆبایله نوێكه‌ی ئه‌م كۆمپانیایه پاترییه‌كی 3000 میلی ئه‌مپێری له‌سه‌ره و پرۆسێسه‌رێكی به‌هێزی هه‌یه كه ده‌گاته 450، جگه له‌وه‌ش كامێرایه‌كی به‌هێزی بۆ دانراوه كه كامێرای پێشه‌وه‌ی 16 مێگا پێكسڵه و كامێرای دواوه‌ی 20 مێگا پێكسڵه، هه‌روه‌ها شاشه‌یه‌كی روونی هه‌یه كه 6.00 ئینجه و روونییه‌كه‌ی ده‌گات 720 به 1440 پیكسڵ.\nله‌گه‌ڵ ئه‌وه‌یشدا ئه‌م كۆمپانیایه ئاماژه‌ی به‌وه‌ش كردووه كه ڕامی ئه‌م مۆبایله نوێیه چوار گێگابایته و میمۆری ناوه‌كی له 64 گێگابایته‌وه ده‌ست پێ ده‌كات و ده‌گاته 256 گێگابایت، له‌گه‌ڵ ئه‌وانه‌شدا به سیسته‌می ئه‌ندرۆید 8.0 كار ده‌كات و نرخه‌كه‌شی ده‌گاته 170 دۆلاری ئه‌مه‌ریكی.\nئه‌م بابه‌ته 2291 جار خوێنراوه‌ته‌وه


دەوڵەت چییە و بنەماکانی چین - سەکۆ\nدەوڵەت چییە و بنەماکانی چین\nلە ئێستادا لە هەرێمی کوردستانی عێراق، قسەوباس و گفتوگۆیەکی زۆر، دەربارەی دروستبوونی دەوڵەتی کوردی لە ئارادایە. ئەمڕۆکە کۆمەڵگای ئێمە لەسەر پرسی دروستبوونی دەوڵەت، بووە بە دوو بەرەوە: بەرەیەکیان پێیوایە هەنووکە دەرفەتێکی باش و زێڕین بۆ دروستکردنی دەوڵەتی کوردی لە ئارادایە و پێویستە ئەو دەرفەتە بقۆزرێتەوەو خەونی سەدان ساڵەی کورد بێتەدی. بەرەکەی دی، پێیوایە نەخێر هێشتا کاتی دروستبوونی دەوڵەتی کورتی نەهاتووەو بارودۆخی ناوخۆ و هەرێمایەتی و نێودەوڵەتی، وەک پێویست نەڕەخساوە، بۆیە لە ئێستادا دروستبوونی دەوڵەت بە باش نازانن.\nدوور لەو قسەوباس و گفتوگۆیانەی ئەمڕۆکە لە ئارادان، دوور لەوەی ئایا بارودۆخ رەخساوە یان نا، ئێمە لەم ماڵپەڕەوە دەمانەوێت هەندێک زانیارو دید و تێڕوانین، سەبارەت بە دەوڵەت و بنەماکانی بخەینەڕوو. مەبەست لەم خستنەڕووە، بەخشینی زانیاری و بەرچاوڕوونی زیاترە بۆ هەمووان، جگە لەوە مەبەست دروستکردنی هۆشیارییەکی گشتییە لەسەر ئەم پرسە گرنگە کە هەنووکە لە کوردستاندا بووەتە جێگای مشتومڕێکی چڕ، نەک بە تەنها لەنێو پارت و لایەنە سیاسییەکاندا، بەڵکو پەڕیوەتەوە بۆ نێوان سەرجەم کایەکانی کۆمەڵگا. سەرەتا با لە پێناسەی دەوڵەتەوە دەست پێبکەین، شارەزایان و پسپۆڕانی ئەم بوارە، تا رادەیەکی زۆر کۆکن لەسەر ئەوەی دەوڵەت: بریتییە لە کۆمەڵە خەڵکێک کە لەسەر جوگرافیا یان هەرێمێکی دیاریکراودا دەژین و سیستمێکی سیاسی بەرێوەیان دەبات. لەم پێناسەیەوە دەردەکەوێت دەوڵەت سێ بنەمای سەرەکی هەیە کە بریتین لە: میللەت، هەرێم، سیستمێکی سیاسی. هەندێک بنەمایەکی دیکەی بۆ زیاد دەکەن کە بریتییە لە دانپیانان. لە خوارەوە باس لە هەریەکێک لەو بنەمایە دەکەین.\nبۆ دروستکردنی دەوڵەت، بوونی میللەت، بە یەکەم بنەمای سەرەکی دادەنرێت. مەبەست لە میللەت ئەو کۆمەڵە خەڵکەیە کە لەسەر خاکی دەوڵەتەکە دەژین. بۆ دروستبوونی دەوڵەت، مەرج نییە ژمارەی ئەو میللەتە زۆر بێت یان کەم، بۆ نموونە ژمارەی دانیشتوانی دەوڵەتی ڤاتیکان ناگاتە هەزار کەس و ژمارەی دانیشتوانی دەوڵەتی ئیمارەتی مۆناکۆ نزیکەی 36 هەزار کەسە. بەڵام لە بەرامبەردا ژمارەی هەندێ دەوڵەتی دیکەی وەک هیند و چین هێجگار زۆرە. بە مانایەکی دی، ژمارەیەکی دیاریکراو نییە کە ئەگەر میللەتێک لەو ژمارەیە کەمتربوو، ئەوا ئەو میللەتە بۆی نییە دەوڵەت دروست بکات. کەمی ژمارەی میللەت، مافی دروستکردنی دەوڵەت لەو میللەتە وەرناگرێتەوە. وەلێ بێگومان زۆربوونی ژمارەی میللەت، فاکتەرێکە بۆ زیادبوونی هێزی دەوڵەتەکە و قورساییە سیاسییەکەی. بەڵام کەمی ژمارە، وا دەکات ئەو دەوڵەتە قورساییەکی سیاسی ئەوتۆی نەبێت و لە ناوەندە جیهانییەکاندا، حسابی تایبەتی بۆ نەکرێت.\nلێرەدا بە باشی دەزانین ئاماژە بە چەمکی میللەت بکەین کە دوو مانا لەخۆدەگرێت، ئەوانیش بریتین لە: مانای کۆمەڵایەتی میللەت و مانای سیاسی میللەت. مەبەست لە مانای کۆمەڵایەتی میللەت، هەمو ئەو تاکانە دەگرێتەوە کە لەسەر هەرێمی دەوڵەتەکەدا دەژین و رەگەزنامەی دەوڵەتەکەیان هەیە. بەڵام مەبەست لە مانا سیاسییەکەی میللەت، ئەو تاکانە دەگرێتەوە کە مافی مومارەسەکردنی مافە سیاسییەکانیان هەیە، بە تایبەتی مافی هەڵبژاردن، واتە ئەو کەسانەی ناویان لە تۆماری دەنگدەراندا هەیە و پێیان دەوترێت جەماوەری دەنگدەر. بەم پێیە میللەت بە مانا کۆمەڵایەتییەکەی، زۆر بەرفراوانترە لە مانا سیاسییەکەی. مانا سیاسییەکەی میللەت هەندێ توێژی میللەت دووردەخاتەوە، لەوانە منداڵ و ئەو کەسەی بەهۆی خیانەتی نیشتیمانییەوە مافی سیاسی لێوەرگراوەتەوەو ئەو کەسانەش حاڵەتی دەرونیان تێکچووەو پێیان دەوترێت (شێت).\nمیللەت و دانیشتوان:\nئەگەر میللەت بە مانا گشتییەکەی، ئاماژەبێت بۆ کۆمەڵێ تاک- الافراد- کە لە هەرێمی دەوڵەتێکی دیارکراودا نیشتەجێن و رەگەزنامەی ئەو دەوڵەتەیان هەیەو پێیاندەترێت رەعایا یان هاوڵاتیان. ئەوا زاراوەی دانیشتوان فراوانترەو هەمو ئەو خەڵکانە دەگرێتەوە کە لەسەر هەرێمی دەوڵەتەکەدا دەژین، سا ئەو خەڵکانە، چ سەر بە میللەتی ئەو دەوڵەتە بن بە مانا (کۆمەڵایەتی و سیاسییەکەی)، چ ئەو بیانیانەبن کە بە ڕەگەزنامە سەر بەو دەوڵەتە نین، بەڵام لە هەرێمی ئەو دەوڵەتەدا نیشتەجێن و ژیان بەسەردەبن. لێرەوە مانای دانیشتوان لە مانای کۆمەڵایەتی میللەت فراوانترە، مانای کۆمەڵایەتی میللەت لە مانای سیاسی میللەت فراوانترە.\nمیللەت و نەتەوە\nمیللەت کۆمەڵە تاکێکە کە دەوڵەتێک پێکدەهێنن، واتە میللەت رەگەزە مرۆییەکەی پێکهێنانی دەوڵەتە. بەڵام نەتەوە بریتییە لە کۆمەڵە خەڵکێک، ڕەگەزی زمان و ئاین و مێژوی هاوبەش پێکیانەوە دەبەستێت و دەیانکاتە یەکەیەکی نەژادی جیاواز؛ تێیدا تاکەکانی ئەو یەکەیە، هەست بەوە دەکەن ئینتیمایان بۆ ئەو یەکە نەژادییە هەیە. لێرەوە جیاوازی نێوان میللەت و نەتەوە، بریتییە لەو هاوپەیوەستییەی لە نێوان ئەو دوو چەمکەدا هەیە. هاوپەیوەستی نێوان تاکەکانی نەتەوە، هاوپەیوەستییەکی سروشتی دەروونی و مەعنەوییە و پشت بە هەندێ فاکتەری دیاریکراو دەبەستێت، وەک رەگەز و زمان و ئاین و مێژوی هاوبەش. بەڵام ئەم هاوپەیوەستییە هیچ دۆخێکی یاسایی لەسەر جێبەجێ نابێت. بەڵام ئەو هاوپەیوەستییەی لەنێوان تاکەکانی میللەتی نەتەوەیەکدا هەیە، هاوپەیوەستیەکی سیاسی یاساییە کە وایانلێدەکات وەلائیان بۆ دەوڵەتەکە هەبێت و ملکەچی یاساکانی بن. لە بەرامبەردا لەسەر دەوڵەتیش پێویستە، پارێزگاری لە ژیان و سەروەت و سامانی هاوڵاتییەکانی بکات و پارێزگاری لە هەمو ئەو مافانەیان بکات کە یاسا بۆی دیاریکردوون. مەرج نییە میللەت وەک بنەمایەکی سەرەکی دەوڵەت، هەمو تایبەتمەندی و سیفەتەکانی نەتەوەی تێدابێت. میللەت هەیە، لە رووی رەگەز یان زمان یا ئاین یاخود مێژوو، جیاوازن، بەڵام میللەتێکیان پێکهێناوەو لەسەر جوگرافیایەکی دیاریکراو دەژین و خاوەنی دەوڵەت و ملکەچی سیستمێکی سیاسین. کەواتە یەکڕەنگی و هاوپەیوەستی و لێکچوون، مەرجی بوونی میللەت نییە. لێرەوە هەردوو چەمکی میللەت و نەتەوە، مەرج نییە یەک شت بن و لەیەکبچن. لەوانەیە میللەتی دەوڵەتێک، بەشێک بێت لە نەتەوەیەک کە بەسەر چەندین وڵاتدا دابەشبووبێت، وەک کورد، ئەمە لەلایەک. لەلایەکی دیکەوە میللەتی دەوڵەتێک لەوانەیە تێکەڵەیەک بێت لە چەندین نەتەوە، وەک یەکێتی سۆڤیەتی جاران.\nنەتەوەو دەوڵەت لە هەندێک لایەنەوە لێکتر جیاوازن، لەوانە نەتەوە حەقیقەتێکی کۆمەڵایەتی و دەروونییە، لە ئەنجامی کۆمەڵێ سیفەت و بنەمای هاوبەش، هاوپەیوەستییەک لە نێوان تاکەکانی ئەو نەتەوەیەدا هەیە. بەڵام دەوڵەت حەقیقەتێکی یاساییە، بنەماکەی دەسەڵاتی سیاسییە کە تاکەکانی دەوڵەتەکە پابەندن پێوەی. کەواتە ئەوەی ئەم دوو چەمکە لێکتر جیادەکاتەوە، بریتییە لە دەسەڵاتی سیاسی. دەسەڵاتی سیاسی مەرجێکی سەرەکییە بۆ بوونی دەوڵەت، بەڵام مەرجێکی سەرەکی نییە بۆ بوونی نەتەوە. جگە لەوە بوونی نەتەوە دەکەوێتە پێش بوونی دەوڵەتەوە. دەکرێت نەتەوەیەک بەسەر چەندین دەوڵەتدا دابەشبووبێت، هەر یەکە لەو دەوڵەتانەش خاوەنی سیستمێکی سیاسی جیاوازبن. لەم کاتەدا پەیوەندییەکی رۆحی و نەژادی لە نێوان تاکەکانی ئەو نەتەوەیەدا هەیە کە بەسەر چەند دەوڵەتێکی جیاوازدا دابەشبوون. بۆ نموونە نەتەوەی عەرەب بەسەر چەندین دەوڵەتدا دابەشبووە، بەڵام نەتەوەی عەرەب پێش ئەو دەوڵەتانە بوونی هەبووە. هەروەها نەتەوەی ئەڵمانیا بەسەر دەوڵەتانی ئەڵمانیا و نەمسا و بەشێک لە فەرەنسا دابەشبووە، نەتەوەی ئەڵمانیا پێش دروستبوونی ئەو دەوڵەتانە بوونی هەبووە. لەلایەکی دیکەوە لەوانەیە دروستبوونی دەوڵەت بکەوێتە پێش بوونی نەتەوەوە، ئەمە لەو حاڵەتەدایە کە دەوڵەتێک لە کۆمەڵێ نەژاد پێکهاتبێت و ئەو نەژادانە پێشتر سەر بە نەتەوەی جیاواز جیاواز بوون. بۆ نموونە دەوڵەتی سویسری، ئەم دەوڵەتە لە کۆمەڵێ خەڵک پێکهاتووە هەندێکیان بە ئەسڵ فەرەنسی و هەندێکی دیکەیان ئەڵمانی و بەشێکی دیکەیان ئیتاڵی بوون.\nبۆ دروستبوونی دەوڵەت، تەنها بوونی کۆمەڵە خەڵکێکی هاوپەیوەست بەیەک بەس نییە، بەڵکو بوونی پارچەیەک زەوی دیارکراو پێویستە کە ئەو کۆمەڵە خەڵکە لەسەر نیشتەجێ ببن و بە شێوەیەکی بەردەوام کارو چالاکییەکانی خۆیانی تێدا ئەنجامبدەن. ئا بەو پارچە زەوییە دیاریکراوە دەوترێت هەرێمی دەوڵەتەکە. بوونی ئەم هەرێمە، مەرجێکی سەرەکییە بۆ دروستبوونی دەوڵەت. ئەو هەرێمە دەستنیشانی سنوری زەوی و ئاویی و ئاسمانی دەوڵەتەکە دەکات کە دەوڵەت سیادەو سەروەری خۆی بەسەردا پیادە دەکات، تێیدا سیستمە سیاسییەکەی و یاساکانی خۆی بەرقەرار دەکات. هەرێمی دەوڵەتەکە دەبێتە سەرچاوەی هێزو توانای دەوڵەتەکە، بەو کشتوکاڵەی بەرهەمیدەهێنێت و بەو سەروەت و سامان و کانزایانەی لە خاکەکەیەوە دەریاندەهێنێت. ئەمە سەرەڕای ئەو بەرهەمە ئاوییەی لە کەنارەکانی و دەریاچە و رووبارەکانییەوە لێیەوەردەگیرێت. بەم پێیە، دەوڵەتێک نییە، بێ بوونی هەرێمێک کە سنورەکەی دیاریکراوەو میللەتی ئەو دەوڵەتەی لەسەر نیشتەجێ بووە. هەرێمی هەر دەوڵەتێک، سنورێکی تایبەتی هەیە کە هەرێمەکە لە هەرێم و دەوڵەتانی دەوروبەری جیادەکاتەوە. دیاریکردنی ئەم سنورە، گرنگی و بایەخی خۆی هەیە، چونکە دەستنیشانی ئەو سنورە دەکات کە دەوڵەتەکە سیادەی خۆی بەسەردا دەسەپێنێت، هەروەها ئەو خاڵە دیاری دەکات کە تێدا سنوری دەوڵەتەکە کۆتایی دێت و سنووری هەرێم و دەوڵەتی دیکە دەست پێدەکات. ئەم سنورە دەکرێت سنورێکی سروشتی بێت یان سنورێکی دەستکرد بێت:\nسنوری سروشتی: ئەو سنورەیە کە سروشت دیاریکرووە، وەک زنجیرەی شاخ، رووبار، دەریا، بیابان...هتد. لە راستیدا بوونی دیاردەیەکی سروشتی لە نێوان دوو هەرێمی دوو دەوڵەتدا، لایەن و سیفەتی باشی هەیە، لەوانە یەکەم: ئەو ململانێیە یەکلادەکاتەوە کە رەنگە لە ساتەوەختی دەستنیشانکردنی سنوردا بێتەئاراوە. دووەم: کاری بەرگریکردن لە هەرێمەکە ئاسان دەکات، ئەگەربێت و هەرێمەکە دووچاری دەستدرێژی دەرەکی ببێت.\nسنوری دەستکرد: ئەگەر دیاردەیەکی سروشتی نەبوو بۆ جیاکردنەوەی دوو هەرێم یان دوو دەوڵەتی هاوسێی یەکتر، ئەوا پەنا دەبرێتە بەر دروستکردنی سنوری دەستکرد. سنوری دەستکرد دەکرێت بینراو بێت، وەک دانانی عەمود یان بورجی بچوک یاخود ریزکردنی کەڵەکە بەرد یا دانانی پەرژینێکی دڕکاویی یاخود تەلەبەندی سەربازی. دەکرێت نەبینراویش بێت، ئەمەش لە رێگەی دیاریکردنی هێڵێک ئەنجامدەدرێت، وەک هێڵی درێژی و پانی زەوی.\nسێیەم: دەسەڵاتی سیاسی\nبۆ دروستبوونی دەوڵەت، ئەوە بەس نییە میللەتێک لەسەر هەرێمێکی دیاریکراو نیشتەجێ بووبێت. بگرە جگە لەوانە، پێویستە بنەمای سێیەم هەبێت، ئەویش بریتییە لە دەستەیەکی سیاسی دەسەڵاتداری فەرمانڕەوا کە تاکەکانی ئەو دەوڵەتە ملکەچی ئەو دەسەڵاتەبن. ئەو دەستەیە مادام مافی مومارەسەی دەسەڵاتی سیاسی هەیە، کەواتە مافی رێخستنی کاروباری تاکەکان و کاروبارەکانی هەرێمی هەیە. ئەمە وا دەکات تاکەکان ملکەچی ئەم دەستەیەو بڕیارو یاساکانی ببن. ئەم دەستەیە نابێت کار بۆ بەرژەوەندی چینێک یان گروپێک یا بنەماڵەیەک یاخود پارتێکی دیاریکراو بکات و بەرژەوەندی چینەکانی دیکە پشتگوێ بخات. ئەگەر دەستەی فەرمانڕوا کارێکی لەو جۆرەی ئەنجامدا، ئەوا شایەنی فەرمانڕەوایی ئەو دەوڵەتەی نییە یاخود فەرمانڕەواییەکەی لایەنگریی پێوە دیار دەبێت و ئەمەش ناڕەزایی هاوڵاتیانی میللەتەکەی لێدەکەوێتەوەو دەوڵەت دووچاری کێشە وقەیران دەکات. لێرەوە باشی و خراپی دەسەڵات، پەیوەستە بە رازیبوونی تاکەکان.\nئەگەر سێ بنەماکەی سەرەوە (میللەت، هەرێم، سیستمی سیاسی) لەئارادابوون، دەوڵەت دروست دەبێت و بوونێکی قانونیشی دەبێت. ئەگەر ئەم بوونە بەرقەرا بوو، ئەوا پێویستە ئەو دەوڵەتە جێگای خۆی لە نێوان دەوڵەتانی دیکەدا بکاتەوە. ئەمەش بە دانپیانان دەبێت بەم دەوڵەتە تازەیەدا. واتە دەوڵەتانی دیکە، دان بەم دەوڵەتە تازەیەدا بنێن، وەک ئەندامێکی کۆمەڵگای نێودەوڵەتی و نوێنەری دەبێت لە نەتەوە یەکگرتووەکان. دانپیانان دەربڕینێکە بۆ حاڵەتێک کە پێشتر روویداوە، بەو مانایەی دانپیانان بۆ شتێکە پێشوەخت بوونی هەبووە. لێرەوە دانپیانان سودێکی ئەوتۆی نابێت، ئەگەر دەوڵەتەکە پێشتر بنەماکانی دیکەی جێبەجێ نەکردبێت. ئەگەر ئەم دەوڵەتە سێ بنەماکەی دیکەی تەواو نەکردبوو، ئەوا دانپیانان نایکاتە خاوەنی کەسایەتییەکی نێودەوڵەتی. لێرەوە هەندێک لە شارەزایانی ئەم بوارە، پێیانوایە دانپیانان رێوشوێنێکی سەربەخۆیە و پەیوەندی بە دروستبوونی دەوڵەتەوە نییە. دەوڵەت کاتێک بوونێکی یاسایی دەبێت کە سێ بنەماکەی سەرەوەی تێپەڕاندبێت. ئیدی دانپیانان دەبێتە ئەمرێکی واقیع. کەواتە داننەنان بە دەوڵەتێکی تازەدا، لەلایەن دەوڵەتانی دیکەوە، مانای وا نییە ئەو دەوڵەتە تازەیە کەسایەتییەکیی یاسایی نێودەوڵەتی نییە. ئەوەی لەو دانپیانەنانەوە دێتەدی، بریتییە لە بەربەست نانەوە لەبەردەم ئەو دەوڵەتە بۆ پیادەکردنی مافەکانی وەک دەوڵەت. لە راستیدا دانپیانان زیاتر خەسڵەتێکی سیاسی هەیە تا یاسایی و مەسەلەیەکە زیاتر پەیوەندی بە واقیعەوە هەیە نەک بە یاساوە.\nدوو جۆر دانپیانان هەیە، یەکەم دانپیانانی راشکاوانە-صریح- بەو مانایەی چەند دەوڵەتێک یان یەک دەوڵەت دان بە بوونی دەوڵەتە تازەکەدا دەنێت، ئەو دانپیانانەش لە شێوەی دەرکردنی بەیاننامەیەکی فەرمی دەبێت. جۆری دووەمیان دانپیانانی ژێرەکی- ظمني- بەو مانایەی دەوڵەتێکی دیاریکراو بێ ئەوەی بە شێوەیەکی فەرمی دان بە دەوڵەتە تازەکەدا بێنێت و رایگەیەنێت، کەچی مامەڵەی دەوڵەتی لەگەڵدا دەکات. وەک ئاڵوگۆڕی بازرگانی نێوان دەوڵەتەکە و دەوڵەتە تازە دامەزراوەکەو سەردانی فەرمی کە سەرۆکی هەردوو دەوڵەتەکە بۆ لای یەکتر ئەنجامی دەدەن. دانپیانان دەکرێت فەردی یان دەستەجەمی بێت، ئەمەی دواییان دەکرێت لە کۆنگرەیەکدا یان لە کۆبوونەوەیەکدا بڕیاری لەسەر بدرێت.


فازڵ نەبی: شاندەکانی ھەرێم بۆ بەغدا، کەسانی پسپۆڕی داراییان تێدا نییە\nبریکاری پێشوی وەزارەتی دارایی عیراق رەخنە لەو شاندانەی ھەرێمی کوردستان دەگرێت، کە دەچنە بەغدا، بەوەی کەسانی پسپۆڕی داراییان تێدا نییە، ھۆشداریش دەدات لە دابەزینی بەھای دراوی عیراقی و دروستبوونی ھەڵاوسان.\nفازڵ نەبی بریکاری پێشوی وەزارەتی دارایی عێراق، بە دەنگی ئەمریکای راگەیاندووە، رەخنەی لە حکومەتی ھەرێم ھەیە بەوەی لە ناردنی خەڵک بۆ بەغدا ھەرگیز نەیتوانیوە خەڵکی پسپۆڕی دارایی بنێرێت بۆ ئەوەی راستیی بارودۆخەکان باس بکەن و قەناعەت بە حکومەتی بەغدا بکەن، کە چی راستە و چی دەستورییە.\nبریکاری پێشوی وەزارەتی دارایی عێراق ئاماژەی بەوەشکردووە، بەردەوامبوونی عیراق لە قەرزکردن، یەدەگی بانکی ناوەندی بۆ ٥٢ ملیار دۆلار دابەزیووە، ئەگەر بۆ ٣٦ ملیار دۆلار دابەزێت، ئەوا ئابوریی عێراق بەرەو داروخان دەڕوات، چونکە دراوی عیراقی وەکو تمەنی ئێرانی و لیرەکی تورکی بێ نرخ دەبێت، ئەو کاتە ھەڵاوسانێکی زۆر دروست دەبێت.\nدوپاتیدەکاتەوە، قەرز بۆ عیراق بژاردەیەکی باش نییە، چونکە ئەو قەرزە کاریگەریی سلبی زۆرە و ھەمیشە وەرگرتنی قەرز لە جیھان بۆ پرۆژەی وەبەرھێنانە و دواتر لە داھاتی پڕۆژەی وەبەرھێنانەکە بتوانێت قەرزەکانی بداتەوە، بەڵام کاتێک بۆ موچە بەکاریدەھێنێت، دەبێت دواتر خودی قەرزەکە و سودی سەر قەرزەکەش لەخەزێنەی دەوڵەت بدرێت، ئەمە وادەکات لە داھاتودا دیسان ھەر لەناو قەیرانێکی تری ئابوریدا بژی.\nفازڵ نەبی راشیگەیاندوە، ئەگەر سەرۆک کۆمار یاسای قەرز بۆ کورتھێنانی دارایی پەسەند نەکات، ١٤ رۆژ ئەو یاسایە بەھەڵواسراوی دەمێنێتەوە و دواتر ئەو یاسایە بەپەسەندکراو حساب دەکرێت، ئەو پرسە سیاسییە و بە حکومەتەکانی ھەرێم و فیدراڵ چارەسەر ناکرێت.\nفازڵ نەبی دەشڵێت، پۆستی بریکاری وەزارەتی دارایی عێراق لە بەغدا، کە پشکی کوردە و چەند ساڵێکە بە بەتاڵی ماوەتەوە، زۆر دەسەڵاتی زیاترە لە سەرۆک کۆمار و گرنگترە بۆ کورد.


لە کۆنگرەیەکی ڕۆژنامەوانیدا کە ڕۆژی دوو شەممە، ٢٢ی ٧ی ٢٠١٩ لە دیوانی بەڕێوەبەرایەتی گشتی بەڕێوەچوو، بەڕێز م.عومەر گوڵپی، بەڕێوەبەری گشتی چاودێری و گەشەپێدانی کۆمەڵایەتی لە پارێزگای سلێمانی بە ئامادەبوونی بەڕێزان ئەڵوەن عەبدولغەفوور، یاریدەدەری بەڕێوەبەری گشتی بۆ کاروباری هونەری و سۆران سەعید، بەرپرسی بەشی پلان و بەدواداچوون، ئامارو زانیاریی شەش مانگی یەکەمی ساڵی ٢٠١٩ی بۆ دەزگاکانی ڕاگەیاندن خستەڕوو و وەڵامی پرسیاری ڕۆژنامەنووسانی دایەوە.\nلە سەرەتای وتەکانیدا، بەڕێز بەڕێوەبەری گشتی وێڕای سوپاسی ئامادەبوونی کەناڵەکانی ڕاگەیاند، پیرۆزبایی دەستەکاربوونی لە کابینەی نوێی حکومەت کرد، بەتاایبەت پیرۆزبایی خۆی و بەڕێوەبەرایەتی گشتی ئاراستەی بەڕێز خاتوو کوێستان موحەممەد، وەزیری کاروباری کۆمەڵایەتی کردو هیوای سەرکەوتنی بۆ خواستن.\nپاشان م.عومەر گوڵپی، سوپاسی هەماهەنگی دەزگاو لایەن و فەرمانگە جۆراوجۆرەکان و ڕێکخراوە نێوخۆیی و نێودەوڵەتییەکان کرد لەگەڵ بەڕێوەبەرایەتی گشتی کۆمەڵایەتی سلێمانی کەبووەتە هۆی سەرکەوتنی کاری گەورەو گرنگ لە کایە جۆراوجۆرەکاندا بەتایبەت لە بواری کاری کۆمەڵایەتیدا، بەتایبەت سوپاسی بەرێز کاک د.هەڤاڵ ئەبوبەکر، پارێزگاری سلێمانی کرد کە پاڵپشتی ماڵەکانی منداڵان و بەساڵاچووان و سەنتەری ئۆتیزمی کردووە بە دابینکردنی ستافی پێویست، هەروەها سوپاسی بەڕێز کاک ئازاد حەمەئەمین، سەرۆک‌و سەرجەم ئەندامانی ئەنجومەنی پارێزگای سلێمانی کرد کە هاوکارو پشتیوانن، هەروەها سوپاسی ئەو کەس و هاووڵاتی و خێرخوازانەی کرد کە هاوکاری دامەزراوەی کۆمەلایەتی دەکەن بە تایبەت لە ڕێگەی ئەژماری کۆمەک و هاوکاری خێرخوازان کرد، هەروەها دەستخۆشی و سوپاسی ئاراستەی بەڕێوەبەرو کارمەندە دڵسۆزەکانی دامەزراوەی کۆمەڵایەتی کرد، هەموو ئەوانەشی بە دەستکەوت بۆ پارێزگای سلێمانی وەسفکرد بە خەڵک و حکومەتەوە.\nئەمەی خوارەوە دەقەی زانیارییەکانە کە لەو کۆنگرە ڕۆژنامەوانییەدا خرانەڕوو:\nوه‌ك به‌شێك له پابه‌ندی به شه‌فافییه‌ت‌و به‌رچاوڕوونی هاووڵاتیان له ڕێگه‌ی ده‌زگاكانی ڕاگه‌یاندنه‌وه، له نۆ ته‌وه‌ری جیاوازدا پوخته‌ی كارو چالاكی‌و زانیارییه‌كانی شه‌ش مانگی یه‌كه‌می ساڵی (2019) بۆ ڕایگشتی‌و هاووڵاتیان به‌مجۆره‌ی خواره‌وه ده‌خه‌ینه‌ڕوو:\nأ. ماڵی ساوایان (خوار 4 ساڵ): ژماره‌ی منداڵانی سودمه‌ند له ماڵی ساوایان بۆ شه‌ش مانگی یه‌كه‌می ساڵی (2019) بریتییه له (28) منداڵ، ژماره‌ی منداڵانی ماڵ له ئێسته‌دا بریتییه له ( 14 منداڵ/ 12 كوڕو 2 كچ)، ژماره‌ی ئه‌و منداڵانه‌ی گه‌ڕاونه‌ته‌وه ناو خانه‌واده‌كانیان یان گه‌یه‌نراونه‌ته خێزانی جێگره‌وه بریتییه له (14 منداڵ/ 4كوڕو 10كچ).\nب. ماڵی كوڕان: ژماره‌ی سودمه‌ندانی ماڵی كوڕان بریتیه له(31) منداڵ، له ئێسته‌دا له ماڵی كوڕان (31) منداڵ ژیانی ئاسایی به‌ڕێده‌كه‌ن.\nج. ماڵی كچان: ژماره‌ی سودمه‌ندانی ماڵی كچان بریتییه له (8) منداڵ، له‌وانه (4) منداڵیان گه‌ڕاونه‌ته‌وه ناو خێزان‌و له ئێسته‌دا (4) منداڵ له ماڵه‌كه‌دان‌و ژیانی ئاسایی به‌ڕێده‌كه‌ن.\nد. پڕۆژه‌ی گه‌ڕاندنه‌وه‌ی منداڵ بۆ ناوخێزان كه له‌لایه‌ن ماڵه‌كانه‌وه به پێی ڕێنمایی جێ به‌جێده‌كرێت: ژماره‌ی منداڵانی ده‌ره‌وه‌ی خانه (50 منداڵ/ 28 كوڕو 22 كچ).\n* شه‌ش مانگی یه‌كه‌می ساڵی (2019)دا له ڕێگه‌ی پڕۆژه‌ی خێزانی جێگره‌وه: (2 منداڵ) نێردراونه‌ته ناو خێزانه جێگره‌وه‌كان‌و (4) خێزانیش په‌سه‌ندكراون، به‌مجۆره ژماره‌ی ئه‌و منداڵانه‌ی له ڕۆژی دامه‌زراندنیه‌وه نێردراونه‌ته ناو خێزانه‌كان (١١) منداڵن،و ژماره‌ی خێزانه جێگره‌وه‌كانیش له ئێستادا ده‌بێته (١٨)له‌و ژماره‌یه‌ش (11) خێزان منداڵی وه‌ر گرتوه‌و (7) خێزان ئاماده‌ن منداڵیان پێبدرێت .\n* له ماوه‌ی ئه‌م شه‌ش مانگه‌دا توێژه‌رانی پڕۆژه‌كه كاریان له‌سه‌ر ئاماده‌كردنی (12) منداڵ كردووه.\n* شه‌ش مانگی یه‌كه‌می ساڵی (2019) دا (36) خێزان ناوی خۆیان تۆمار كردووه بۆ وه‌رگرتنی منداڵ.\n* له ماوه‌ی شه‌ش مانگی یه‌كه‌می ساڵی (2019)دا، توێژه‌رانی كۆمه‌ڵایه‌تی‌و ده‌روونی خێزانی جێگره‌وه، (90) سه‌ردانیان بۆ ناو خێزانه جێگره‌وه‌كان و منداڵه‌كان ئه‌نجام داوه.\nأ. له شه‌ش مانگی یه‌كه‌می ساڵی (2019)ژماره‌ی ئه‌و په‌یوه‌ندییه ته‌له‌فوونیانه‌ی له‌ماوه‌ی (24) سه‌عاتدا كراون به هێڵه‌كه‌وه بریتین له (18264) په‌یوه‌ندی، له‌وانه (4925) یان له كاتی ده‌وامدا بووه له سه‌عات(8.30 بۆ .004)ی پاشنیوه‌ڕۆ وه‌ڵامدراونه‌ته‌وه،\nب. سه‌رجه‌می كێشه‌كان كه ڕووبه‌ڕووی هێڵه‌كه بوونه‌ته‌وه بریتبوون له (2617) كه به‌مجۆره بوون: (513 كێشه‌ی منداڵانی ئاواره، 266 كێشه‌ی منداڵانی خانه‌خوێ، 1000 بێده‌نگی،4 زانیاری وه‌رگرتن، 513 په‌یوه‌ندی هه‌ڵه بوون، 87 كات به‌سه‌ربردن، 234 هی تر).\nج. له كۆی كێشه‌كانیش (266یان خانه‌خوێ بوون‌و 513 منداڵی ئاواره بوون)، جۆری كێشه‌كان له ماوه‌ی شه‌ش مانگی یه‌كه‌می ساڵی (2019)دا كه له‌لایه‌ن هێڵی 116ه‌وه وه‌ڵامدراونه‌ته‌وه به‌مجۆره دابه‌شبوون: ( 516كێشه‌ی خێزانی، 87 په‌روه‌رده‌یی، 90 كێشه‌ی ته‌ندروستی، 23 یاسایی، 6 كۆمه‌ڵگایی، 19توندوتیژی خێزانی، 2 سۆزداری، 36 هی تر).\nأ. ژماره‌ی ئه‌و منداڵانه‌ی سودمه‌ندبوون له سه‌نته‌ره‌كانی پڕۆژه‌كه له شاره‌كانی سلێمانی‌و چه‌مچه‌ماڵ‌و ده‌ربه‌ندیخان بریتییه له (10,445) منداڵ. (9014 منداڵی ئاواره‌ی عێراقی، 1431 منداڵی په‌نابه‌ری كوردانی ڕۆژئاوایی)\nب. ژماره‌ی ئه‌و منداڵانه‌ی سودمه‌ندبوون به‌شێوه‌ی تیمی گه‌ڕۆك(مۆبایل تیم) بریتییه له (1037) منداڵ، له‌وانه (600منداڵی ئاواره‌ی عێراقی، 437 منداڵی په‌نابه‌ری كوردانی ڕۆژئاوا).\nج. خولی هوشیاری بۆ منداڵ (٤٣٥٧) سودمه‌ند، له‌وانه ( ٣٧٠٩ منداڵانی ئاواره‌ی عێراقی، ٦٤٨ په‌نابه‌ری كوردانی ڕۆژئاوا،\nد. ژماره‌ی ئه‌و منداڵانه‌ی وه‌ك حاڵه‌ت (كێشه) وه‌رگیراون له پڕۆژه‌كه‌دا‌و كاریان بۆ كراوه بریتییه له (٣٥٠) منداڵ.\nه. خول‌و ڕاهێنان بۆ گروپه‌كانی كۆمه‌ڵگا، (١٤٢) به‌شداربوو.\nو.\tخول‌و ڕاهێنان بۆ ستاف (٣٧) به‌شداربوو.\nز.\tدانیشتن بۆ گروپه‌كانی كۆمه‌ڵگاو ده‌وروبه‌ری منداڵ، ( ٢٨٠) سودمه‌ند.\nح. خولی هوشیاری بۆ دایك‌و باوك‌و ده‌وروبه‌ری منداڵَ، ( 3,338) سودمه‌ند.\nكۆی گشتی ژماره‌ی ئه‌و منداڵانه‌ی كه له سه‌نته‌ره‌كانی پاراستن و چالاكی منداڵاندا سودیان وه‌رگرتووه بریتیه له (٩٥٨٥) منداڵ، (٧٧١٣) كوڕو (١٨٧٢) كچ، به پێی سه‌نته‌ره‌كانیش به‌مجۆره‌یه: (٦٧٧ منداڵ له سه‌نته‌ری پیره‌مه‌گرون، ٤٤٢ له سه‌نته‌ری ڕانیه، ٧٩٥٤ له سه‌نته‌ری ده‌ربه‌ندیخان ، ٥١٢ له سه‌نته‌ری چه‌مچه‌ماڵ).\nژماره‌ی ئه‌و ژنانه‌ی له شه‌ش مانگی یه‌كه‌می ساڵی (2019) داڵده‌دراون‌و سودمه‌ندبوون له خزمه‌تگوزارییه جۆراو جۆره‌كانی ماڵی داڵده‌دانی ژنانی هه‌ڕه‌شه‌لێكراوو پارێزراون بریتییه له ( ١١٠ژن)و (٣٠ منداڵ)، ژماره‌ی ئه‌و ژنانه‌ی كه ماڵه‌كه‌یان به‌جێهێشتووه بریتیه له (٨٣ ژن)، ژماره‌ی ئه‌و ژنانه‌ی كه له ئێسته‌دا له ماڵه‌كه داڵده‌دراون بریتییه له ( 27ژن‌و ٤ منداڵ).\nژماره‌ی ئه‌و به‌ساڵاچووانه‌ی سودیان له خانه‌ی به‌ساڵاچووان وه‌رگرتووه له شه‌ش مانگی یه‌كه‌می ساڵی (2019) دا برتییه له (٦٥) به‌ساڵاچوو، له‌وانه (١٧) به‌ساڵاچوو ماڵه‌كه‌یان به‌جێهێشتووه (٤ كۆچی دوایی و ١٧ماڵی خۆیان و خزمانیان)، له ئێسته‌شدا (٤٨) به‌ساڵاچوو له خانه‌كه‌دا ژیان به‌سه‌ر ده‌به‌ن ( ٣٤پیاوو ١٤ ژن)، ژماره‌ی به‌ساڵاچووه په‌ككه‌وته‌كان كه ئێسته له یه‌كه‌ی په‌ككه‌وته‌ی ماڵی به‌ساڵاچووان به به‌رده‌وامی خزمه‌ت ده‌كرێن بریتییه له ( 19 به‌ساڵاچوو/ 10 پیاوو 9 ژن) به‌ساڵاچوو.\nژماره‌ی سودمه‌ندانی سه‌نته‌رو په‌یمانگاكانی بواری په‌روه‌ده‌و ڕاهێنانی تایبه‌ت بریتیه له (٢٥٨) منداڵ‌و گه‌نجی خاوه‌ن پێداویستی تایبه‌تن، كه به‌مجۆره دابه‌شبوون:\n1. په‌یمانگای ئاوات بۆ په‌روه‌رده‌ی مێشك: ٤٥ منداڵ (٢٢ كوڕو ٢٣ كچ).\n2. په‌یمانگای هیوای نابیستان: 93 خوێندكار (٥٠ كوڕو 4٣ كچ).\n4. په‌یمانگای هانا: ٣٩ سودمه‌ند (٢٢ كوڕو ١٧ كچ).\n5. سه‌نته‌ری ئۆتیزم: ٦٢ منداڵ (٥٢ كوڕو ١٠كچ).\n1. ژماره‌ی ئه‌و هاووڵاتیه خاوه‌ن پێداویستییه تایبه‌تانه‌ی كه له‌سنوری به‌ڕێوه‌به‌رایه‌تی گشتیمان تۆمارن بریتیە لە (٢٢٢١٠) کە ئەمە کۆتا لیستە پاش پرۆسەی پیاچوونەوە کە بە پێی یاساو ڕێنماییەکان شایستەن بە مووچەو هاوکاری کۆمەڵایەتی، لەوانە (٥٦٩٦) کەس مووچەکانیان پاش تانە لێدان راگیراوەو بڕیاروایە لە مانگی داهاتوو بۆیان خەرج بکرێتەوە.\n2. ژماره‌ی ئه‌و هاووڵاتیانه‌ی كه له لیستی مووچه نه‌ماون بریتیه له (٤٢٢٦)، له‌و ژماره‌یه (٣٤١٦)هاووڵاتی خۆیان سه‌ردانی لیژنه‌یان نه‌كردووه‌و نه‌هاتوونه‌ته‌وه بۆ پشكنین له ماوه‌ی سێ ساڵی ڕابردوودا، ئه‌وانه‌شی كه به‌هۆی كه‌می ڕێژه‌ی لیژنه‌ی پزیشكییه شایسته نه‌بوون به پێی ڕێنماییه‌كان بریتیه له (810) هاووڵاتی.\n3. مۆڵه‌تی به‌خێوكار: ژماره‌ی ئه‌و كه‌سانه‌ی مۆڵه‌تیان وه‌رگرتووه یان نوێكردووه‌ته‌وه بۆ به‌خێوكردنی خاوه‌ن پێداویستی تایبه‌ت به ڕێژه‌ی شایسته بریتییه له (220) مۆڵه‌ت، مۆڵه‌ته‌كانیش زۆرترینیان له وه‌زاره‌تی په‌روه‌رده‌ن به (92) مۆڵه‌ت، كه‌مترینیان له وه‌زاره‌ته‌كانی گواستنه‌وه‌و گه‌یاندن‌و ناوخۆو ڕۆشنبیرین و بازرگانی و داد و شه‌هیدان و ئه‌نفال كراوان و ئه‌و قاف و كارو باری ئاینی و سامانه سروشتیه‌كان كه بۆ هه‌ر وه‌زاره‌تێك ته‌نها ( نزیكه‌ی 1 بۆ 4) مۆڵه‌ته‌وه‌زاره‌تی خوی‌ندنی باڵا (12) وه‌زاره‌تی كشتوكاڵ (16) وه‌زاره‌تی ته‌ندروستی (25) وه‌زاره‌تی ئاوه‌دانكردنه‌وه (16) و وه‌زاره‌تی دارای و ئابوری (11) وه‌زاره‌تی كارو كارو باری كۆمه‌ڵایه‌تی (12) وه‌زاره‌تی كاره‌با (11) وه‌زاره‌تی پیشه سازی (5) وه‌زاره‌تی شاره‌وانی (5) ، مۆڵه‌ته‌كانیش به پێی شاره‌كان به‌مجۆره دابه‌شبوون ( 163 سلێمانی، شاره‌زوور 27، ئیداره‌ی ڕاپه‌ڕین 7، چه‌مچه‌ماڵ 21، ده‌ربه‌ندیخان 2). به پێی كه‌سه نزیكه‌كانیش بریتییه له (143) دایك‌و (22) باوك‌و (24)برا‌و (28) خوشك‌و 3 هی تر.\n4. تایبه‌تمه‌ندی ئه‌ندازیاری: بۆ ئه‌كه‌مجار، له ئاماده‌كردنی به‌شی ئه‌ندازیاریمان به هاوكاری سه‌ندیكای ئه‌ندازیاران و نووسینگه‌یه‌كی ئه‌ندازیاری، تایبه‌تمه‌ندییه ئه‌ندازیارییه‌كانی بیناو شوێنه گشتییه‌كان بۆ خاوه‌ن پێداویستیه تایبه‌ته‌كان ئاماده‌كراو به نووسراوی ژماره(3920) له 3ی 12ی 2018 ئاراسته‌ی پارێزگا كراوه بۆ گشتاندن‌و كارپێكردنی، بۆ ئه‌و مه‌به‌سته سه‌ردانی به‌ڕێوه‌به‌رایه‌تیه گشتیه پیوه‌ندیداره‌كانی وه‌ك (به‌ڕێوه‌به‌رایه‌تی گشتی وه‌به‌رهێنانی سلێمانی و شاره‌وانیه‌كان و ئه‌وقاف و كارو باری ئاینی و قائیمقامیه‌تی سلێمانی كراوه بۆ جێبه‌جێكردنی تایبه‌ت مه‌ندیه‌كان له بینا نوێیه‌كان و بینا كۆناكانی سنوری پارێزگای سلێمانی .\n- ده‌ستپێكردنه‌وه‌و سه‌رپه‌رشتی كردنی بینای به‌ڕێوه‌به‌رایه‌تی چاودێروگه‌شه‌پێدانی كۆمه‌لاَیه‌تی ده‌ربه‌ندیخان.\n1. ژماره‌ی دایه‌نگه‌و منداڵی سودمه‌ند: سه‌رجه‌م ژماره‌ی منداڵان له دایه‌نگه‌كان بریتیه له (٢٧٣٧) منداڵ‌و ژماره‌ی دایه‌نگه‌كان بریتیه له (٧٨) دایه‌نگه، كه به‌مجۆره دابه‌شبوون: ژماره‌ی دایه‌نگه حكومییه‌كان بریتییه له (١١) دایه‌نگه‌و (٤٣٠) منداڵیان له خۆگرتووه، دایه‌نگه ناحكومییه‌كان ژماره‌یان (٥١) دایه‌نگه‌یه كه (٢٢٠٢) منداڵیان له خۆگرتووه‌و نزیكه‌ی (٥٨٣) هه‌لی كاریشیان ره‌خساندووه بۆ ره‌گه‌زی مێ، ژماره‌ی دایه‌نگه‌ی فه‌رمانگه‌كانیش بریتییه له (١٦) دایه‌نگه كه (١٠٥) منداڵیان له خۆگرتووه.\n2. ژماره‌ی دایه‌نگه‌ی نوێ‌و دایه‌نگه‌ی داخراو و دایه‌نگه‌ی سزادراو: له شه‌ش مانگی یه‌كه‌می ساڵی (2019) دا (١) دایه‌نگه له‌سه‌ر داوای خۆیان داخراون، ژماره‌ی ئه‌و دایه‌نگایانه‌ش كه به (سزا) و به‌هۆی سه‌رپێچی‌و پابه‌ند نه‌بوونیان به یاساو ڕێنماییه‌كان داخراون بریتیه له (١) دایه‌نگه، له به‌رانبه‌ردا (١٠) دایه‌نگه‌ی نوێ كراونه‌ته‌وه‌و مۆڵه‌تی كاركردنیان وه‌رگرتووه، به‌هۆی پابه‌ند نه‌بوون‌و به سیستم‌و یاساو ڕێنماییه‌كانه‌وه (٢) دایه‌نگه‌ش سزای (ئاگاداركردنه‌وه)یان ئاراسته كراوه،وە ئه‌و ئه‌و دایانگه‌یانه‌یی پابه‌ند نه‌بونیان ئاراسته كراوه ژماره‌یان بریتیه له (24) ئه‌و دایه‌نگانه‌شی سوپاسكراون بریتین له (18) دایه‌نگه بوون.\n3. سه‌ردانی لیژنه‌كانی سه‌رپه‌رشتی‌و به‌دواداچوونی دایه‌نگه‌كان: له شه‌ش مانگی یه‌كه‌می ساڵی (2019) دا، له ڕێگه‌ی لیژنه‌ی سه‌رپه‌رپشتی‌و به‌دواداچوونی به‌شی دایه‌نگه‌كانه‌وه، 168 سه‌ردان بووه، لیژنه‌ی هاوبه‌شی قائمقامیه‌تیش كه نوێنه‌ری به‌شی دایه‌نگه‌كانی تێدایه 142سه‌ردانی دایه‌نگه‌یان كردووه بۆ دڵنیابوونه‌وه له‌وه‌ی دایه‌نگه‌كان پابه‌ندی یاساو ڕێنماییه‌كان‌و دایه‌نگه‌كانی ژینگه‌یه‌كی گونجاون بۆ گه‌شه‌ی منداڵ.\n1. به درێژایی شه‌ش مانگی یه‌كه‌می ساڵی (2019) ، ژماره‌ی ئه‌و هاووڵاتیانه‌ی سه‌ردانی به‌ڕێوه‌به‌ری گشتیان كردووه‌و گوێیان لێگیراوه‌و كاتیان بۆ ته‌رخان كراوه بریتیه له (246) سه‌ردانی هاووڵاتی.\n2. ژماره‌ی نوسراوه‌كان: نووسراوی ڕۆشتوو (ده‌ركرده) بریتیه له (1721)، ژماره‌ی نوسراوه‌كانی هاتوو بریتیه له (2284).\nهه‌شته‌م / سه‌ردانی توێژه‌رانی و به‌دواداچونی توێژه‌ران بۆ كه‌یسه‌كان:\nتوێژه‌رانی كۆمه‌ڵایه‌تی به‌رده‌وام سه‌ردانی و به‌دواداچوون بۆ كه‌یسه‌كان ده‌كه‌ن له شه‌ش مانگی یه‌كه‌می ساڵی (2019) (167) سه‌ردانی ئه‌نجام دراوه بۆ دڵنیابون له باروو گوزارنی كه‌یسه‌كان و پێشكه‌ش كردنی خزمه‌تگوزاری به پێی توانا بۆ منداڵ و خێزانی كه‌م ده‌ره‌تان و ئه‌و خێزانانه‌ی كه خاوه‌ن پێداویستیه‌كی تایبه‌تی هه‌یه و كه‌سێك وه‌ك خۆته‌رخانكه‌ر به شێوه‌ی فه‌رمی دیاری كراوه بۆیان .\nله خول‌و ڕاهێنانه جۆراوجۆره‌كانی بواری كۆمه‌ڵایه‌تی‌و ده‌روونی‌و ڕاهێنانه جۆراوجۆره‌كان و ته‌رفیهی و په‌روه‌رده‌ییه‌كاندا (7557) به‌شداربوو سودیان وه‌رگرتووه.\nده‌یه‌م/ بودجه‌و خه‌رجیی و داهات:\n1. پێشینه‌ی مانگانه بۆ خه‌رجییه‌كانی به‌كارخستن:\nسه‌رجه‌م ئه‌و بڕه پارانه‌ی وه‌ك نه‌سریه وه‌رگیراون له‌لایه‌ن فه‌رمانگه‌كانمانه‌وه بریتییه له (٢٧٦٠١٣٣٥٠) كه به‌مجۆره دابه‌شبوە: بڕی نه‌سریه‌ی مانگانه‌ی دیوانی به‌ڕێوه‌به‌رایه‌تی گشتی له شه‌ش مانگی یه‌كه‌می ساڵی (2019) دا بریتییه له (15,356,250) دینار، به‌ڕێوه‌به‌رایه‌تی چاودێریی كۆمه‌ڵایه‌تی سلێمانی بریتییه له (235,911,450)دینار، به‌ڕێوه‌به‌رێتی چاودێریی كه‌مئه‌ندامان (7,567,500) دینار، به‌ڕێوه‌به‌رایه‌تی تۆری پاراستنی كۆمه‌ڵایه‌تی سلێمانی (1,645,000) دینار، به‌ڕێوه‌به‌رایه‌تی چاودێری كۆمه‌ڵایه‌تی ده‌ربه‌ندیخان (5,570,900) دینار، به‌ڕێوه‌به‌رایه‌تی چاودێری كۆمه‌ڵایه‌تی بتوێن/ ڕانیه (7,483,750)، به‌ڕێوه‌به‌رایه‌تی چاودێری كۆمه‌ڵایه‌تی چه‌مچه‌ماڵ (2,478,500) دینار.\n2. داهات: بڕی ئه‌و پاره‌یه‌ی كه له ماوه‌ی شه‌ش مانگی یه‌كه‌می ساڵی (2019) دا له سنوری به‌ڕێوه‌به‌رایه‌تی گشتیمان گه‌ڕاوه‌ته‌وه بۆ خه‌زێنه‌ی ده‌وڵه‌ت به شێوه‌ی داهات بریتییه له بڕی (236,950,050دینار) دوسه‌د و سی و شه‌ش ملیون و نۆسه‌د و په‌نجا هه‌زارو په‌نجا دینار كه له بواری (داهاتی دایه‌نگه حكومییه‌كان‌و داهات‌و رسوماتی كردنه‌وه‌ی دایه‌نگه‌ی ناحكومی‌و هێندێك داهاتی جۆراو جۆری تر).\nـ ڕێگه‌ی ڕاسته‌وخۆكه به شێوه‌ی كه‌ل و په‌ل پێشكه‌ش كراوه‌و خه‌ملاَندنی بۆكراوه به دینار و دۆلار : (16583500– شازده ملیون و پێنج سه‌د و هه‌شتاو سێ و پێنسه‌د دینار ) دینارو (11035$یازده هه‌زارو سی و پێنج دۆلار).\nـ ڕێگه حسابی خێرخوازییه‌وه: ( 7058700– حه‌وت ملیون و په‌نجاو هه‌شت هه‌زارو حه‌وسه‌د دینار ) دینار و (6508$- شه‌ش هه‌زارو پێنج سه‌دو هه‌شت دۆلار).\nتێبینی: ئەم زانیاریانە لە کۆنگرەیەکی ڕۆژنامەوانیدا، ڕۆژی 22/7/2019 خرایە ڕوو.\nبەڕێوەبەرایەتی گەشەپێدانی کۆمەڵایەتی لە پارێزگای سلێمانی\nبەشی پلان بە هاوکاری ڕاگەیاندن\n٢٢ی ٧ی ٢٠١٩


لەپێناوی ئۆپۆزسیۆنێکی بەهێزدا، لەپێناوی گۆڕانکاری نەوعیدا\nبە ئەدرەسی ( لێیگەڕێن لە کەناڵی ئێن ناڕتی ، لە خاوەنەکەی مەگەڕێن ) وتارێکی بەڕێز نیاز سعید عەلی لەسایتی ئاوێنەدا سەرنجی ڕاکێشام و بڕیاڕم دا شتێکی لەسەر بنووسم . من بەرگری لە شاسوارناکەم . من لەفەیسبووکدا چەندین جار ڕەخنەم لەم پیاوە گرتووە و ئەگەر سبەینێش هەڵەی سیاسی بکات هەر ڕەخنەی لێدەگرم . چونکە سیاسیەکی کەم ئەزموونە و هێندێکیش گومڕایە ، ئەگەر چی ئازا و بوێریشە. ئەمەش بە هەڵوێستێکی ئاسایی دەبینم . بەڵام وتارەکەی کاک نیاز لەم چەشنە نیە ، بەڵکو داپلۆسین و هاندانە دژ بە شاسوار لە ئەلفیەوە هەتا یی . ئەوی بیخوێنێتەوە ڕەنگە بگاتە ئەو ئەنجامە کە شاسوار هۆکاری دروستبوونی ئەم هەموو کێشە و نەهامەتیەیە لە هەرێمدا .\nدەبێ پێشەکی ئەوە بڵێم کەمن هیچ جۆرە پێوەندییەکم لەگەڵ شاسوار عەبدولواحید نەبووە . یەک جار لەژیاندا بینیومە کەبەر لە چەند مانگێ سەردانێکی کردم ، ئەویش سەردانی تەعاروف و موجامەلە بوو . بەتەلەفۆنیش قسەمان نەکردووە ، ئەگەر چی پێوەندی تەلەفۆنیشمان لەنێودابێ شتێکی ئاساییە .\nئەگەر عەیبی شاسوار ئەوەبێ کە سەرمایەدارە ودەوڵەمەندە ئەوە عەیبی گەورە روو دەکاتە سەرانی هەردوو حیزبی حکومڕان کە ملیاردێری گەورەن لەسەر ئاستی جیهان و ئەو پارەیەشیان نەبە دروستکردنی خانووبەرەی تیجاری و نەبە چاڤیلاند پەیداکردووە ، بەڵکو بە گەندەڵکاری لە بووجەی هەرێم و سامانی ئەم میللەتە و ئەوە ٢٨ ساڵە لەسەر کورسی دەسەڵات دایانکوتاوە . ئەگەر عەیبی شاسوار ئەوەبێ کە یەکێکە لەسەرمایەدارە گەورەکانی هەرێم ، ئەی چی بەو هەموو سەرکردە و کادرە حیزبیانە دەڵێیت کەبەبێ بازرگانی ، تەنها لەبەر ئەوەی دەسەڵاتیان لەدەستدابوو ، هەموو ئێستە لەڕیزی سەرمایەدارانی هەرێمدان ؟\nمن لە ١٩ ساڵی تەمەنمەوە چوومەتە ناو سیاسەت و حیزبایەتی وەکو چەپخوازێ ، خەوم بە سۆشیالیزمەوە دەبینی . ئێستەش ئەو خەونەم هەرماوە ، دڵنیام کە ئاییندەی کۆمەڵگەی ئادەمیزاد هەر سۆشیالیزمە . بەڵام ئەزموونی ژیان دەریخست کە سۆشیالیزم زۆر لەوە دوورترە کە ئێمە تەسەورمان دەکرد . ئێستە ، لەم قۆناخەدا ، من خەون بە رژێمێکی بۆرژوازی دیموکراتی و کۆمەڵگەیەکی مەدەنیەوە دەبینم لە وێنەی رژێمی سوید و هۆڵەندە وکەنەدا . ئەم خەڵکە تینووی رژێمێکی وەک سەنگافورەن کە رزگاریانکات لە پۆخڵەواتی گەندەڵکاری و قۆرخچێتی دەسەڵات و تەزویری هەڵبژاردن و شێوازی حوکمی خێلەکی و خزمخزمێنە و پاشەکەوتی موچە و نەبوونی کارەبا و بێکاری هەزاران لاوی دەرچووی زانکۆکان و هەزاران بێئیش و هەژار و داماو ... هتد .\nئەمڕۆ ، کاک نیاز سەعید ! ، ئەوی ژیانی ئەم خەڵکەی تالکردووە کەپیتالیزم نیە ، بەڵکو شێوازی حوکمڕانی ٢٨ ساڵەی قەرەقوشی – ئیستیبدادی – دوو حیزبەکە وەکو دوو خێزانی سەرەک خێڵ یان نیمچە پاشایەتی وڵاتی ئێمە بەڕێوەدەبەن ، من نازانم جەنابت سەربەکام حیزبی یان کام ڕەوتی فکری - سیاسی . بەڵام ئەوە دەزانم کە وتارەکەت لەگەڵ هەست و خواستی ئەم میللەتەدا ناگونجێ ، بەڵکو پڕاوپڕ لە خزمەتی دەسەڵاتداراندایە کە تۆ بەیەک وشەش باسی خراپەکاریەکانیانت نەکردووە لەو وتارەتدا . ئاخر ئەمە بە چ پێوەرێ بە جێیە ؟ وەرە بابەراوردی هەرێم بکەین لەگەڵ بەغدا کە ١٤ ساڵە لەدوای سەدام حکومڕانانی ئیسلامی شیعەی تێدایە ، ئەوان لەگەڵ هەموو خراپەکاریەکانیان هێشتا باشتربوون لەهەرێم ، شتێ لەدەستاودەستی دەسەڵات هەر لەئارادابووە . لەم ١٤ ساڵەدا بەغدا پێنج سەرەکوەزیری بەخۆیەوە بینی کە بریتین لە ئەیاد عەلاوی + ایبراهیم جەعفەری + نوری مالیکی + حەیدەر عەبادی + عادل عەبدولمەهدی ! بۆ ئاگاداری ٨ ساڵی ئەم ١٤ ساڵە مالیکی بردی و هەوڵیشیدا کە ٤ سالیتریش درێژەی پێبدات ، بەڵام عێراقی خستە ژێر مەترسیەکی گەورە کە داعش بەشێکی گەورەی ئەم وڵاتەی داگیرکرد . بەرەی نیشتیمانی شیعەکان دووریان خستەوە و حەیدەر عەبادیان خستە جێگەکەی . حکومڕانانی هەرێمیش ئەوە دوای ٢٨ ساڵ هەر خۆیانن و سروشتی خێڵەکیانەی تێدا تۆختر دەکەنەوە !! وانیە کاک نیاز ؟\nپاش راپەڕینی ١٩٩١ بۆ ماوەی ١٥-٢٠ ساڵ حکومەتی پارتی و یەکێتی هەبوو بەڵام هیچ ئۆپۆزسیۆنێکی پەرلەمانی نەبوو ، هەتا بەسەرکردایەتی نەوشیروان مستەفا ، بۆیەکەم جار ، ئۆپۆزسیۆنێکی پەرلەمانی بەهێز لەهەرێمدا لەدایکبوو . دڵی خەڵکی خۆشکرد . بەڵام بەداخەوە پاش چەند ساڵێ ئەویش هەربەرەو پووکانەوە رۆیشت . ئێستە تەنها شاسوار و رێخراوی نەوەی نوێ و یەگرتووی ئیسلامی وەک ئۆپۆزسیۆنێکی ڕوون و ئاشکرا لە گۆڕەپانی سیاسی هەرێمدا ماون . بەڵام کەرەستەی خاو لەهەرێمدا هەیە بۆ بەهێزکردنی ئۆپۆزسیۆن . بەبۆچوونی من ئەمڕۆ دۆخێکی لەبارە بۆ دروستکردنی رێخراوێکی سیاسی نیشتیمانی دیموکراتی کەئامانجی ستراتیجی گۆڕینی ئەم رژێمە پڕ لەگەندەڵکاری و خراپەبێ ، لەرێگەیەکی ئاشتیانەی دیموکراسیانەوە ، بەرژێمێکی وەکو رژێمی سەنگافورە یان سوید کەدەسەڵاتی یاسای تێدایە و لێپێچینەوە لەسەر گەندەڵکاری و پێشێلکردنی یاسا هەیە و هاوڵاتی ڕێز و نرخی خۆی هەیە . ئەم ڕیخراوە نیمچە بەرەییە دەبێ تاک و گروپ و هێندێ رێخراویش لە ڕیزەکانی خۆیدا کۆبکاتەوە بێ گوێدانە ئەوە کە هەڵگری چ ئایدۆلۆژیەکن ، ئەوی کۆیاندەکاتەوە ئامانجی گۆڕانکاری رژێمی شکستخواردووی ٢٨ ساڵەیە . ئەم رێخراوە توانای دەبێ بزافێکی جەماوەری گەورە دروستکات و خۆی ئامادەبکات بۆ هەڵبژاردنی ئاییندەی هەرێم . ئەگەر لەهەڵبژاردنی یەکەمدا سەرنەکەوێ بۆ وەرگرتنی دەسەڵات ئەوە لانی کەم ئۆپۆزسیۆنێکی پەرلەمانی بەهێز پێکدێنێ .\n4 ئایا میللەتی كورد پێویستی بە مەرجەعییەتە؟\n5 کێشەی یەزیدیەکان لەگەڵ پارتی چیە؟\n6 نامەیەکی کراوە لەبەهادین نوریەوە بۆ یەکێتی


پەرلەمانی عێراق: دەبێ حکومەت لەسەر بۆردوومانەکەی تورکیا هەڵوێستی هەبێت\n23:32 هه‌ینی 28 حوزه‌یران 2019\nجێگری سەرۆکی پەرلەمانی عێراق ڕایدەگەیەنێت، چاوەڕێی حکومەتی عێراق دەکەن تا هەڵوێستی خۆی لەبارەی ڕووداوەکەی دوێنێی قەندیل دەرببڕێتن کە لە ئاکامدا چوار کەس گیانیان لەدەستدا.\nزیاتر لە 24 کاتژمێر بەسەر ڕووداوەکەی ڕێگای کورتەک لە قەندیل تێپەڕبووە، کە بەهۆی بۆردوومانی فرۆکە جەنگییەکانی تورکیاوە چوار ئەندامی خێزانێک شەهید بوون، بەڵام هێشتا نە بەغدا و نە هەرێم بە فەرمى هەڵوێستیان نەبووە لەوبارەیەوە.\nبەشیر حەداد، جێگری سەرۆکی پەرلەمانی عێراق بە ناس کوردی ڕاگەیاند: “دەبوو پەرلەمانی عێراق لەسەر ئەو ڕووداوە هەڵوێستی هەبوایە، بەڵام تائێستا نەیبووە”.\nجێگرى سەرۆکى پەرلەمان، ئاماژەى داواشى کرد، دەبێ حکومەتی عێراق هاوڵاتییانی خۆی بپارێزێت و سەروەری عێراق پارێزراو بێت، بە پێویستیشی زانی، تورکیا ڕێز لە سەروەری خاکی عێراق بگرێت و ئەو هۆکارانەش نەمێنن کە بوونەتە ڕێخۆشکەر بۆ بەردەوامیدان بە بۆردوومانەکانى تورکیا.\n“دەبێ لێپێچینەوە لەو ڕووداوە بکرێ، چونکە ئەمە یەکەمجار نییە، بەڵام بەهۆی ئاڵۆزی دۆخی ناوچەکەوە، هەندێکجار لەو بابەتانەدا هەڵوێست وەرناگیرێت”، بەشیر حەداد واى وت.\nبێدەنگی عێراق لەبەرامبەر بۆردووکانەکانى تورکیا لەکاتێکدایە، ڕۆژی 4ی تشرینی یەکەمی 2016 پەرلەمانی عێراق لە بڕیارێکدا داوای لە حکومەت کرد، ڕێگە نەدات چیتر تورکیا ئەنجامدانی چالاکی سوپای وڵاتەکەی لە ناوەوەى سنورى خاکى عێراق ئەنجامبدات.\nڕۆژێک دوای بڕیارەکە، باڵیۆزی عێراق لە ئەنقەرە، هیشام عەلی ئەکبەر، لەلایەن وەزارەتی دەرەوەی تورکیاوە بانگ کرا بۆ ڕوونکردنەوەی ئەو بابەتە.\nلەلایەکی ترەوە، هێشتا حکومەتی هەرێم و پەرلەمان و سەرۆکایەتی هەرێم هەڵوێستی خۆیان لەبارەی ڕووداوەکەوە دەرنەبڕیوە، لەکاتێکدا ڕۆژی 13ی ئەم مانگە، حكومەتی هەرێم، بەتوندی ئیدانەی هێرشەكەی سەر فڕۆكەخانەی ئەبهای سعودیەی کرد کە تیایدا 27 كەس برینداربوون.\nوەزیرى ناوخۆى عێراق بۆ تاووتوێکردنى سێ دۆسییە لە دیالەیە\n10:59 هه‌ینی 06 ئه‌یلول 2019\n10:39 دوو شه‌ممه 16 ئه‌یلول 2019


هیچ کەس ناتوانێت لە سووریا سیستمی فدڕاڵی یان سەربەخۆ دابنێت - Mehr News Agency\n18 berfanbarê 2018 - 10:09\nNews Code 23708\nبه ڕاپۆرتی ئاژانسی مێهر لە ئەلنەشرە، وەلید موعەلم، وەزیری دەرەوەی سووریا سەبارەت بە باشووری سووریا رایگه‌یاند: هیچ کەس‌ناتوانێت لە سووریا سیستمی فدڕاڵی یان سەربەخۆ دابنێت. هیچ ڕێگەیەک بێجگە لە گەڕانەوە بۆ باوشی نیشتمان بوونی نییە. بڕیاری دیمه‌شق سەپاندنی حاکمیەت لە هەموو سووریایە.\nڕاشیگەیاند: یەکەمایەتی ئێمە ئازاد کردنی ئەدلەب لە دەستی تیرۆریستەکانە و لەمبارەوە هەماهەنگی تەواو لە نێوان ڕووسیا و سووریا هەیە.\nوەزیری دەرەوەی سووریا ئاماژەی دا: ئەو وڵاتانەی دژی سووریا شەڕیان کرد تاوانی خۆیان داوە و ئێستە تووشی بێکاری و هەڵاوسان و دوو بەرەکەیی بوون. هەرکەس لە دژی سووریا پشتیوانی لە تیرۆریستەکان کرد ئێستە خەریکە باجەکەی دەدات.\nئەو سەبارەت بە سەردانی عومر بەشیر بۆ سووریا وتی: سەردانی سەرۆک کۆماری سودان بۆ سووریا هەنگاوێکی گرنگە سەبارەت بە شکستی پیلانە ئەمریکایی ئیسڕائیلییەکە لە دژی سووریا و لااز کردنی جیهانی عەرەب و ناوچەکە.


بێدەنگی کۆمەڵگەی نێودەوڵەتی لە سەر تیرۆری حکومەتی تورکیا ئیدانە ئەکەین - كۆمه‌ڵه‌ی مافی مرۆڤی کوردستان\nکۆمەڵەی مافی مرۆڤی کوردستان بە توندی ئیدانەی هێرشە تیرۆریستییەکانی حکومەتی تورک دەکات بۆ سەر شەنگال لە هەرێمی کوردستانی عێراق و کوشتنی هاوڵاتیانی ئەم هەرێمە و داواش لە کۆمەڵگای نێودەوڵەتی بەتایبەت نەتەوە یەکگرتووەکان، یەکێتی ئەوروپا و ئەمریکا دەکات، تێرۆری دەولەتی حکومەتی تورکیا ڕابگرن.\nلە دواین پێشێلکارییە مافی مرۆڤی، تاوانی دژ بە مرۆڤایەتی و تاوانی جەنگ لەلایەن حکومەتی تورکەوە بەرامبەر بە گەلی کورد لە هەرێمی کوردستانی عێراق، فڕۆکە جەنگییەکانی حکومەتی تورک ڕۆژی سێشەممە 17ی گەلاوێژی 2721 کوردی، بەئامانجگرتنی ئۆتۆمبێلێک لەبازاڕی شەنگال، سەعید حەسەن و عیسا خودادادی لە هێزەکانی ئاسایشی ئەم ناوچەیان تیرۆرکرد و سێ هاوڵاتی دیکەش برینداربوون.\nهەروەها ئەمڕۆ چوارشەممە 18ی گەلاوێژ، فڕۆکە جەنگییەکانی تورک، نەخۆشخانەیان لە گوندی ساکینە شەنگال کردە ئامانج. لە هێرشە ئاسمانیەکەدا لانی کەم 14 کەس کوژراون و چەندین کەسی دیکەش بریندار بوون ولە ئەنجامی ئەو هێرشە ئاسمانییەی سوپای تورک نەخۆشخانەکە بەتەواوی رووخاوە.\nجێی ئاماژەیە کە، ئەو کەسانەی کە هەوڵی ڕزگارکردنی بریندارەکانیان دەدا، جارێکی دیکە بوون بە ئامانجی هێرشی ئاسمانی سوپای تورکیا.\nئەم کردەوانەی حکومەتی تورکیا نموونەی ئاشکرای تاوانی دژ بە مرۆڤایەتی و تاوانی جەنگن، حکومەتی عێراق و حکومەتی هەرێمی کوردستان و نەتەوە یەکگرتووەکان ڕۆژانە لە بەرامبەر ئەو تاوانانە بێدەنگن و حکومەتی تورکیاش ڕۆژانە زیاتر و توندتر هەولی ڕەشەکوژیی هاوڵاتییانی کورد ئەدات.\nپێویستە نەتەوە یەکگرتووەکان و یەکێتی ئەوروپا و ئەمریکا بەرپرسیارێتی یاسایی خۆیان بۆ سەلامەتی هاوڵاتیانی کۆردی ناوچەی شەنگال جێبەجێ بکەن و بەرگری لە کۆمەڵگەی ئێزدی بکەن و ڕێگری بکەن لە بەردەوامی سیاسەتی تیرۆر و کۆمەڵکوژی حکومەتی تورک بەرامبەر بە گەلی کوردستان.\nشایانی باسە کە حکومەتی تورک لە کوردستانی ژێر دەسەڵاتی خۆی، لە باکور و ڕۆژهەڵاتی سوریا (ڕۆژئاوای کوردستان) و هەرێمی فیدرالی کوردستانی عێراق ڕۆژانە هەولی کوشتنی هاوڵاتییانی کورد ئەدات و سیاسەتی کۆمەڵکوژی بەرامبەر بەم گەلە بەڕێوە دەبات.\nبەڵام نەتەوە یەکگرتووەکان و یەکێتی ئەوروپا و ئەمریکا و هەموو دەزگا و ڕێکخراوە نێودەوڵەتییەکانی بەرپرس، لەو تاوانانە بێدەنگن و زۆرجاریش یارمەتی حکومەتی تورکیایان داون بۆ بەردەوامبوون لەو تاوانانە.\nکۆمەڵەی مافی مرۆڤی کوردستان بە توندی ئیدانەی تاوانەکانی حکومەتی تورک دەکات دژی کورد و داوا لە نەتەوە یەکگرتووەکان، یەکێتی ئەوروپا، ئەمریکا، حکومەتی عێراقی فیدراڵ و حکومەتی هەرێمی کوردستان دەکات کە بەرپرسیارێتی یاسایی خۆیان لە بەرامبەر پارێزگاری کردن لە مافی گەلی ئێزدی جێبەجێ بکەن و تیرۆریزمی دەولەتی تورک ڕابگرن.\n18 گەلاوێژی 2721\n← Previous گوشار بۆ سەر بنەماڵەی ئەرسەلان یارئەحمەدی، چالاکی مافی مرۆڤ، ڕاگرن\nبریندار بوونی دوو کۆڵبەر بە هۆی تەقەی هێزە چەکدارەکانی ئێران Next →\nنامەیەک لە لایەن بنەماڵەی زیندانی سیاسی مەحکووم بە ئێعدام حەیدەر قوربانی بۆ رای گشتی\nپەنابەرێکی سیاسی کورد لە وڵاتی سویسرا مەترسی ناردنەوەی لەسەرە\nچالاکوانێکی تەڤگەری ژنانی ئازاد لە باکوری کوردستان دەستگیرکرا\nمەریوان: هاولاتیێک لە لایەن هێزە ئەمنییەکانی حکوومەتی ئێران بریندار کرا\nتەقینەوەی مین لە مێهران بریندارێکی لێ کەوتەوە


هاووڵاتییەکی کورد بۆ جێبەجێکردنی حوکمەکەی ڕەوانەی زیندانی ناوەندیی ورمێ کرا\n10:38 - 6 رێبەندان 2720\nڕۆژی شەممە ٢٧ی بەفرانبار، هاووڵاتییەکی کورد بە ناوی "حەسەن (ڕەحمان) بەراتی"، کوڕی ئیسماعیل، خەڵکی گوندی "باوان" سەر بە ناوچەی مەرگەوەڕ، بۆ جێبەجێکردنی حوکمەکەی ڕەوانەی زیندانی ورمێ کراوە.\nئەو زیندانییە، ئێستا لە بەندی دابڕگەی زیندانی ورمێدایە.\n١٥ی گەلاوێژی ٩٨، ئەو هاووڵاتییە، لە لقی ٣ی دادگای ئینقلابی ورمێ بە سەرۆکایەتی دادوەر "ڕەزا نەجەفزادە" دادگایی کرا و بە تۆمەتی "هاوکاری لەگەڵ یەکێک لە حیزبە کوردییەکانی ئۆپۆزیسیۆنی حکوومەتی ئێران"، بە ٥ ساڵ زیندانیی تەعزیری مەحکووم کرا و ئەو حوکمە لە لقی ١ی دادگای پێداچوونەوەی ورمێ، بۆ ٦ مانگ زیندانیی تەعزیری گۆڕدرابوو.\nحەسەن بەراتی ١٠ی پووشپەڕی ٩٨، لە کاتی کاری وەرزێڕیدا لە گوندی "باوان"، لەلایەن هێزە ئەمنییەتییەکانەوە دەسبەسەر کرا و پاش ١٧ ڕۆژ دەسبەسەری لە ژووری تاکەکەسیی گرتنگەی ئیدارەی ئیتلاعاتی ورمێ، بۆ بەندی ٤ــ٣ی زیندانی ئەو شارە ڕاگوێزرا و پاش ٢٣ ڕۆژ بە دانانی بارمتە بە شێوەی کاتی ئازاد کرابوو.


ڕێككەوتنی ئەمجارەی نێوان واشنتۆن و بەغدا زیاتر بە پێداگیریی و لەسەرداوای واشنتۆنە.\nهۆكاری سەرەكی ئەمەش ئەوەیە تا بە شێوەی نووسراو ڕێككەوتنێكی درێژخایەن بكەن بۆ مانەوەی هێزەكانی ئەمریكا لە عێراق.\nئەم ڕێككەوتنە رێدەگرێت لە هەركەسێك كە داوای ڕۆیشتنی ئەمریكا بكات، چونكە ئیتر مانەوەی ئەو هێزانە بەرگێكی یاسایی وەردەگرێت. بۆ ناوخۆی ئەمریكاش دەسەڵاتدارانی واشنتۆن ئیتر دەتوانن وەڵامی رەخنەكان بەوە بدەنەوە كە ئەوە عێراقییەكانن داوای مانەوەی ئەمریكایان كردووە و، مانەوەكەش بۆ پاراستنی ئاسایشی ئەمریكا گرنگە.\nبەوردبوونەوە لەڕەشنووسی رێككەوتنەكە دەردەكەوێت كە چەند پاكێجێك لەخۆ دەگرێت و چەندین بڕگەی تایبەت و گرنگی تێدایە كە نەك بۆ ئەمریكا بەڵكو بۆ عێراق و هەرێمیش گرنگن.\nئەو بڕگەو مەسەلانەی بڕیارە لە نێوان هەردوولاشدا باسبكرێت خۆی لە سی و سێ بابەتی جیاواز دەبینێتەوە كە ئەمە دەبێتە سەرەتایەك بۆ ئەوەی عێراق لە چەندین رووەوە بكەوێتە سەر سكەی خۆی.\nواشنتۆن لای خۆیەوە بڕیاریداوە لە دوای ئەم دانوستاندنانەو رێككەوتن لەگەڵ بەغدا ئیتر هەوڵبدات بەهاوكاری حكومەتی نوێی عێراق سنوورێك بۆ گەندەڵی و دزە سیاسییەكان دابنێت و چیتر سامانی ولآتەكە بە تالآن نەڕوات.\nلە ماوەكانی پێشووتردا سیاسەتمەدارە عێراقییەكان بوونەتە مایەی دروستبوونی هەڵەی زەق و باجەكەی ئەمریكییەكان داویانە و سوودەكەشی بۆ رووسیا و ئێران و توركیا بووە.\nلایەنێكی باشی تری ئەم رێككەوتنە بریتییە لە رێكخستنەوەی كەرتی بانك و مووچە، لەماوەكانی پێشوودا پارەو سامانی ولآتەكە بە نەشارازایانە سەرفكراوە، بۆیە واشنتۆن چیتر نایەوێت وەك جاران داهاتی عێراق بە فیڕۆ بڕوات و بەشێكی زۆری لێ برواتە دەرەوە، هەرچەند ئەمریكا باشدەزانێت ئەوەی تا ئێستا لە عێراق بردراوەتە دەرەوە لە كوێیە.\nهەرچی پەیوەندیی بە مامەڵە كردن لەگەڵ مەزهەبە جیاوازەكانی عێراق هەیە ئەوانەی لە کاروباری عیراق کاردەکەن بە پرۆژەو تیبینی پێشنیاری ئەوەیان کردووە، کە کارکردن لەگەڵ مەرجەعێک کارەکانی ئەمریکا ئاسانتر دەکات.\nدوای گفتوگۆکان ئەمریكا چیتر مامەڵە لەگەڵ هەموو سەركردەكانی شیعە ناكات و تەنیا لەمەودوا گرنگی بە سیستانی دەدات.\nلەمەش زیاتر ئەوەیە كە واشنتۆن رەنگە كارێک بكات بۆ دوورخستنەوەی چەند سەركردەیەكی شیعەكان تر، تا لە مەیدانی سیاسییدا نەبینرێنەوە.!\nهەرچی پەیوەندیی بە كوردەوە هەیە، ئەوا لە دوای ئەم رێككەوتنەوە واشنتۆن لەچوارچێوەی عێراقدا دان بە مافەكانی كورددا دەنێت و كوردیش مافەكانی پارێزراو دەبێت.\nهەر گۆڕانكارییەكیش بكرێت ئەوا هەرێمیش دەگرێتەوە و بە پلەی یەكەمیش كار بۆ كاڵكردنەوەی دەستی حزب و رێكخستنەوەی هێزەكانی پێشمەرگە دەكرێت.\nلەبەرئەوەی گەندەڵی زیانێكی زۆری لە عێراق داوە و سەرچاوەی زۆربەی كێشەكانە، بۆیە ئەمریكا دەیەوێت بە نەهێشتنی گەندەڵی كۆتایی بە كێشەكانی عێراق بهێنێت و بەمەش پەیامێكی نوێی دەبێت كە پاراستنی گەلی عێراقە نەك سیاسییە گەندەڵەكان.\nپەیامی كۆتایی واشنتۆن دوای ئەم دانوستان و رێككەوتنە نوێیە بۆ مانەوەی زیاتری ئەمریكایە لە ناوچەكە، كە ئەمە هەر دەبێت رووبدات چونكە ئەمریكا بۆ ئەوە نەهاتووەتە ناوچەكە تا بە زوویی چۆڵی بكات، ئەمەش دەبێت سیاسییە عێراقییەكان لێی تێ بگەن.


بە پەلە بە پەلە : بەدیلەکانی ئەمەریکا بۆ ریفراندۆم ئاسکرا بوو\nبه‌دیله‌كه‌ی ئه‌مریكا بۆ دواخستنی ریفراندۆمی هه‌رێم ئاشكرا ده‌بێت و ئه‌و وڵاته پرسی رێككه‌وتنی هه‌رێم و به‌غدا به كۆمیته‌یه‌كی ئه‌نجومه‌نی ئاسایشی نێده‌وڵه‌تی ده‌سپێرێت.\nبه‌پێی زانیارییه‌كان كه له‌سه‌رچاوه‌یه‌كی ئاگاداره‌وه وه‌ریگرتووه: ئه‌مریكا پرسی ئه‌نجامنه‌دانی ریفراندۆم و رێككه‌وتنی هه‌رێم له‌گه‌ڵ به‌غدا، ده‌باته نه‌ته‌وه یه‌كگرتووه‌كان و دواتر ده‌خرێته به‌رده‌م ئه‌نجومه‌نی ئاسایش، پاشان له‌و ئه‌نجومه‌نه‌وه كۆمیته‌یه‌ك پێكده‌هێنێت به سه‌رپه‌رشتی نه‌ته‌وه یه‌كگرتووه‌كان و ئه‌ندامێتی نوێنه‌ری وڵاتانی (ئه‌مریكا، بریتانیا و فه‌ره‌نسا) له ئه‌نجومه‌نی ئاسایش.\nله زانیاریه‌كانیشدا ئه‌وه هاتووه: ئه‌و كۆمیته‌یه‌ی ئه‌نجومه‌نی ئاسایش، هانی هه‌رێم و به‌غدا ده‌دات بۆ گفتوگۆكردن و رێكه‌وتن و ته‌واوی هاوكارییه‌كانیشیان بۆ گه‌یشتن به ئه‌نجام چڕده‌كه‌نه‌وه، كه رێكه‌وتنكه‌ش كرا له‌سه‌ر كێشه هه‌ڵپه‌سێراوه‌كانی نێوان هه‌رێم به‌غدا(بودجه‌و مووچه و نه‌وت و پێشمه‌رگه)، ئه‌وكات كۆمیته‌كه گره‌نتی جێبه‌جێكردنی ده‌گرێته ئه‌ستۆ".\nبه‌وته‌ی سه‌رچاوه‌كه، رێكه‌وتنه‌كه هه‌رێم و به‌غدا، كه چه‌ند ده‌ستكه‌وتێكی دیكه‌ی دارایی تێدایه، به‌سه‌رپه‌رشتی نه‌ته‌وه یه‌كگرتووه‌كان و ئه‌نجومه‌نی ئاسایش و وڵاته زلهێزه‌كان ده‌بێت، بۆیه نه هه‌رێم و نه عیراقیش ناتوانن پاشگه‌ز ببنه‌وه.\nسه‌باره‌ت به‌وه‌ی ئه‌مریكا له‌به‌رامبه‌ر ئه‌و به‌دیله داوای دواخستنی ریفراندۆم له‌هه‌رێم ده‌كات یاخود ده‌ست هه‌ڵگرتن له‌سه‌ر ئه‌و پڕۆسه‌یه، سه‌رچاوه‌كه وتی: ئه‌و به‌دیله‌ی ئه‌مریكا له‌به‌رامبه‌ر ئه‌نجامنه‌دانی ریفراندۆمه نه‌ك دواخستنی واده‌كه‌ی.\nبه‌گوێره‌ی زانیارییه‌كان، تا دوێنێ 13ی ئه‌یلولی 2017، ئه‌مه ناوه‌ڕۆكی به‌دیله‌كه‌ی ئه‌مریكا بوو\n2017-09-15 |3258 جار خوێندراوەتەوە|


پاریس دەرگای چوونە دەرەوەی پیشانی کاڤانی داوە و لە مەدریدەوە داواکراوە ! – تۆڕی میدیایی خەڵک\n2019/12/03 - 10:00 AM\nبەهۆی دەرکەوتنی بەهێزی هێرشبەرانی یانەی پاریس سانت جێرمانەوە، ئیدارەی یانە زەبەلاحەکە ئامادەیی نیشانداوە ئیدینسۆن کاڤانی ئۆرۆگوایی بخاتە لیستی ئەو یاریزانانەی بۆ فرۆشتنن.\nڕۆژنامەی “دەیلی مەیڵ”ی بەریتانی پاڵپشت بە سەرچاوە فەرەنسیە نزیکەکانی پاریس سانت جێرمان ئاشکرای کردووە، دەرکەوتنی بەهێزی ماورۆ ئیکاردی ئەرجەنتینی و ئەنخێل دی ماریا و کیلیان مباپێ ئیدارەی یانە فەرەنسیەکەی گەیاندۆتە ئەو قاناعەتەی کە یانەکەیان پێویستی بە بوونی هەریەک لە ئیدینسۆن کاڤانی ونایمار دا سیلڤا نییە.\nبەپێی سەرچاوەکان، گواستنەوەی نایمار بەبڕی (٢٠٠) ملیۆن یورۆ بۆ هەر یانەیەک لە گواستنەوەکانی زستانەدا نزیکی مەحاڵە، بەڵام ئیدینسۆن کاڤانی بابەتێکی جیاوازە نرخی گواستنەوەی لەنێوان (٤٥ بۆ ٧٠) ملیۆندایە و هەندێک لە یانە گەروەکان ئامادەن ئەو بۆندەی پێشکەش بکەن.\nکاڤانی لەم وەرزەدا بەهۆی پێکانەوە لەزۆرینەی ڕووبەڕوبونەوەی پاریسدا بەشداری نەکردووە، لەئێستاشدا لەدوای گەڕانەوەی ئاستەمە پێگە سەرەکیەکەی لە ئیکاردی وەربگرێتەوە، بۆیە ئەم دەرفەتە بەنسبەت دوو یانە زەبەلاحەکەی شاری مەدریدەوە بەتایبەت ئەتلەتیکۆ مەدرید گونجاوە و بڕیاردراوە لە زستانی ٢٠٢٠ پارەی تەواو بۆ گواستنەوەی پێشکەش بکەن.


ئێران ده‌ڵێت ئاماده‌یه بۆ وتووێژكردن له‌گه‌ڵ ئه‌وروپـیـیه‌كاندا\nوه‌زیری ده‌ره‌وه‌ی ئێران مه‌نوچه‌هر مووته‌كی ده‌ڵێت وڵاته‌كه‌ی ئاماده‌یه ده‌سـتبكاته‌وه به وتووێژكردن له‌گه‌ڵ یه‌كێتی ئه‌وروپادا له‌سه‌ر به‌رنامه ناوه‌كیـیه‌كه‌ی.\nدوابه‌دوای كۆبوونه‌وه‌ی وه‌زیرانی ده‌ره‌وه‌ی وڵاتانی بزوتنه‌وه‌ی بێ لایه‌ن له مالیزیا، مه‌نوچه‌هر مووته‌كی گوتی ئێران ئاماده‌یه وتووێژ له‌سه‌ر به‌رنامه‌ی پـیتاندنی یۆرانیۆمه‌كه‌ی بكات به بێ هیچ مه‌رجێـكی پـێشه‌كی.\nئه‌م ڕاگه‌یاندنه‌ی مووته‌كی هاوكاته له‌گه‌ڵ ئه‌وه‌ی وتووێژكه‌ره ئه‌وروپایی‌یه‌كان له كۆتایی ئاماده‌كردنی ئه‌و پـێـشـنیارانه‌ن كه ده‌یانه‌وێت به‌هۆیه‌وه ئێران قایل بكه‌ن ده‌ست له چالاكیـیه ناوه‌كیـیه هه‌سـتیاره‌كانی هه‌ڵبگرێت.\nچاوه‌ڕوان ده‌كرێت وه‌زیرانی ده‌ره‌وه‌ی هه‌ر پـێنج ئه‌ندامه هه‌میـشه‌یـیه‌كه‌ی ئه‌نجومه‌نی ئاسایش و ئه‌ڵمانیا ڕۆژی پـێـنجشه‌ممه له ڤـیـیه‌نا كۆبـبنه‌وه به مه‌به‌ستی وتووێژكردنی زیاتر له‌سه‌ر مه‌سه‌له‌كه.\nڕۆژی سێشه‌ممه سه‌رۆك بوش قسه‌ی له‌گه‌ڵ هه‌ریه‌ك له ڕێبه‌رانی ڕوسیا و فه‌ره‌نسا و ئه‌ڵمانیا كردووه، به‌ڵام هیچ له باره‌ی ئه‌و په‌یوه‌ندیـیانه بڵاو نه‌كراوه‌ته‌وه.\nگوته‌بێژی وه‌زاره‌تی ده‌ره‌وه‌ی ئه‌مریكا شان مه‌كـكۆرمه‌ك گوتی ناكۆكـیـیه‌كان له نێوان ئه‌و وڵاتانه‌ی كه خۆیان بۆ كۆبوونه‌وه‌كه‌ی ڕۆژی پـێنجـشه‌ممه ئاماده ده‌كه‌ن ڕووه‌و كه‌میـیه و ئه‌گه‌ری ڕێـكـكه‌وتن هه‌یه.\nگوته‌بێژی كۆشـكی سـپی تۆنی سنۆ پـێشـوازی له‌و پـێـشـنیاره‌ی ئێران كرد له گه‌ڕانه‌وه بۆ وتووێژه‌كان.\nوڵاته یه‌كگرتووه‌كانی ئه‌مریكا سه‌پاندنی سزای به‌سه‌ر ئێراندا پـێ باشه ئه‌گه‌ر ڕاگرتنی پـیتاندنی یۆرانیۆم ڕه‌تـبكاته‌وه، به‌ڵام ڕوسیا وچین له دژی سه‌پاندنی سزا و به‌كارهێنانی هێزن.\nگوته‌بێـژی وه‌زاره‌تی ده‌ره‌وه‌ی چین لیو ژانچاو ده‌ڵێت هیواداره ئه‌و پـێـشـنیارانه پـێویسـتیـیه‌كانی ئێران بۆ به‌رنامه‌ی ناوه‌كی ئاشتیخوازانه به هه‌ند وه‌ربگرن. هه‌روه‌ها داواشی له ئێران كردووه هاوكاری ته‌واوی ده‌زگای چاودێری ناوه‌كی سه‌ر به نه‌ته‌وه یه‌كگرتووه‌كان بكات.


📷 باکووری، تایەر تۆفیق، مەحمود زامدار و رەسوڵ بێزار گەردی Resim ve tanım\n📅 Da eklendi Apr 6 2015 9:41PM\n👁 Bu başlık 14,610 defa görüntülendi\nبەغداد، 27-03-1970 [ Daha... 👁] ✖ ✖ 0 0 ✔ 70% ✍ H.B. 6-4-2015 21:41:02\n👫 تاهیر تۆفیق - تایەر تۆفیق Kişiler\n📅 Da eklendi Nov 10 2008 1:05PM\n👁 Bu başlık 127,019 defa görüntülendi\nناوی تەواوی (تاهیر تۆفیق ئاوڕەحمان حەمەد شێخانی)ە. [ Daha... 👁] ✖ ✖ 9 20 ✔ 99% ✍ H.B. 10-11-2008 13:05:00\n📷 تایەر تۆفیق، ناسری رەزازی و مشکۆ هەولێری Resim ve tanım\n📅 Da eklendi Dec 5 2015 6:51PM\n👁 Bu başlık 11,531 defa görüntülendi\n... [ Daha... 👁] ✖ ✖ 0 0 ✔ 70% ✍ H.B. 5-12-2015 18:51:49\n📷 حەمە جەزا، ئیبراهیم خەیات، شەوکەت رەشید، سەڵاح رەشید، رەسوڵ بێزار گەردی، دایکی لەمیعە تۆفیق و تایەر تۆفیق Resim ve tanım\n📅 Da eklendi Mar 13 2012 9:45PM\n👁 Bu başlık 18,611 defa görüntülendi\nراوەستاوەکان لە راستەوە: حەمە جەزا، ئیبراهیم خەیات [ Daha... 👁] ✖ ✖ 0 0 ✔ 66% ✍ H.B. 13-3-2012 21:45:59\n📷 رەسوڵ بێزار گەردی و عومەر دزەیی و تایەر تۆفێق و چەند هونەرمەندێکی تر ساڵی 1970 Resim ve tanım\n📅 Da eklendi Jan 30 2016 1:09PM\n👁 Bu başlık 13,705 defa görüntülendi\nئەم وێنەیە لە رێکەوتی 22-03-1970 لە شاری بەغدا گیر [ Daha... 👁] ✖ ✖ 0 3 ✔ 68% ✍ M.B. 30-1-2016 13:09:35\n📷 رەسوڵ بێزار گەردی و مشکۆ سەردانی تایەر تۆفیق دەکەن لە نەخۆشخانە Resim ve tanım\n📅 Da eklendi Jul 1 2012 9:23PM\n👁 Bu başlık 14,023 defa görüntülendi\nهەولێر نەخۆشخانەی رزگاری 10-02-1986 [ Daha... 👁] ✖ ✖ 0 0 ✔ 70% ✍ H.B. 1-7-2012 21:23:43\n📷 رەسوڵ بێزار گەردی، سابیر عەبدولڕەحمان و تایەر تۆفیق Resim ve tanım\n📅 Da eklendi Apr 3 2015 11:14AM\n👁 Bu başlık 9,948 defa görüntülendi\nگەڕەکی ئیسکان، بەردەم ماڵی رەسوڵ بێزار گەردی [ Daha... 👁] ✖ ✖ 0 0 ✔ 70% ✍ H.B. 3-4-2015 11:14:27\n📕 ژیان و بەسەرهات و هەندێ گۆرانیی هونەرمەندی گەل تایەر تۆفیق Kütüphane\n📅 Da eklendi Dec 23 2014 12:28PM\n👁 Bu başlık 10,328 defa görüntülendi\n... [ Daha... 👁] ✖ ✖ 0 0 ✔ 66% ✍ H.B. 23-12-2014 12:28:43\n📷 ساڵیادی کۆچی دوایی تایەر تۆفیق 20-10-1989 Resim ve tanım\n📅 Da eklendi Apr 7 2015 5:35PM\nرەسوڵ بێزار گەردی، مەحمود زامدار، مارف خەزنەدار و [ Daha... 👁] ✖ ✖ 0 0 ✔ 70% ✍ H.B. 7-4-2015 17:35:16


ڕووداوی کار لە محەممەدیاری شاری نەغەدە دوو کوژرا و برینداری لێکەوتەوە\nسێ کۆڵبەر بە تەقەی هێزەکانی سپای پاسداران لە سنووری سۆما و برادۆستی ورمێ پێکران دوو هاووڵاتیی کورد لە شارەکانی کرماشان و مەهاباد دەسبەسەر کران ڕێکخراوی لێبووردنی نێودەوڵەتی: ئێران دەستبەجێ خزمەتگوزاریی دەرمانی بۆ سێ ژنی دەسبەسەرکراو دابین بکات زیندانی ورمێ/ گەڵالە کەمکردنەوەی سزای زیندانییانی تەعزیری زیندانییانی سیاسی ناگرێتەوە ڕێکخراوی لێبووردنی نێودەوڵەتی لەبارەی حوکمی سێدارەی بەندکراوێکی سیاسیی کورد هاتە دەنگ چالاکێکی مەدەنی لە جوانڕۆ دەسبەسەر کرا لاوێکی شابادی بەهۆی کێشەی کۆمەڵایەتییەوە کۆتایی بە ژیانی خۆی هێنا دەسبەسەرکردنی هاووڵاتییانی کورد لە شنۆ درێژەی هەیە ٥ زیندانیی سەقز بە تاوانی یارمەتیدانی زیندانییانی هەڵاتوو، مەحکووم کران زیندانییەکی کامیارانی بەهۆی تووشبوون بە ڤایرۆسی کۆرۆنا گیانی لەدەست دا\n16:31 - 20 خەزەڵوەر 2719\nئاژانسی کوردپا: بەهۆی تەقینەوەی تانکێرێک لە کاتی جۆشکاریدا، دوو کرێکار گیانیان لەدەست دا و کرێکارێکی دیکە بەسەختی بریندار بوو.\nبەپێی ڕاپۆرتی گەیشتوو بە ئاژانسی هەواڵدەریی کوردپا، دوانیوەڕۆی ڕۆژی دووشەممە ٢٠ی خەزەڵوەر، دوو کرێکار بە ناوەکانی "سەعید دانندە و قاسم پوورشیرین"، خەڵکی شاری محەممەدیاری نەغەدە، بەهۆی تەقینەوەی تانکێر لە کاتی جۆشکاریدا، دەستبەجێ گیانیان لەدەست دا.\nلەو ڕووداوەدا، کرێکارێكی دیکە بە ناوی "سیروس مورادی" بەسەختی بریندار بووه.\nمحەممەدیاری نەغەدە لە ساڵی ٧٥ی هەتاویدا بوو بە شار و بەپێی سەرژمێریی ساڵی ٩١، ڕیژەی دانیشتووانی ئەو شارە ٨٩٠٥ کەس بووە.\nکوردستان/ سێ هاووڵاتیی کورد کۆتاییان بە ژیانی خۆیان هێنا\n12:39 - 20 پووشپەڕ 2720\nسێ کۆڵبەر بە تەقەی هێزەکانی سپای پاسداران لە سنووری سۆما و برادۆستی ورمێ پێکران\n12:26 - 20 پووشپەڕ 2720\nدوو هاووڵاتیی کورد لە شارەکانی کرماشان و مەهاباد دەسبەسەر کران\n12:05 - 20 پووشپەڕ 2720\nکوردستان هەواڵ ئێران\nڕێکخراوی لێبووردنی نێودەوڵەتی: ئێران دەستبەجێ خزمەتگوزاریی دەرمانی بۆ سێ ژنی دەسبەسەرکراو دابین بکات\n11:45 - 20 پووشپەڕ 2720


یاریزانێکی کورد پاڵەوانیەتییەكی نێودەوڵەتی بەدەستهێنا\nپێشتر لە هەولێر راهێنانی کردووە\nKurdistan24 هه‌ولێر 07:55 2021/10/20\nدیار کاردۆ - یاریزانی لەشجوانی\nکوردستان یاریزانی کورد لەشجوانی\nیاریزانێکی كورد بەشداری لە پاڵەوانییەتیێکی نێودەوڵەتی دەکات و توانی پلەی یەكەم بە دەستبێنێت.\nدیار كاردۆ سۆرانی، یاریزانێكی لەشجوانی كوردە و دانیشتووی وڵاتی نەمسایە و لە پاڵەوانیەتی نێودەوڵەتیدا( Ifbb Austria national and Internat ) پلەی یەكەمینی بەدەستهێنا.\nدیار کاردۆ، بە کوردستان24ی گوت: "خۆشحاڵم كە توانییم وەكو یاریزانێكی لەشجوانی لە بەشەكەی خۆم كە بریتی بوو Classic Bodybuilding Junior و Classic Physiq Junior پلەی یەكەم لە پاڵەوانییەتی نێودەڵەتی بەدەست بهێنم".\nگوتیشی: "پێشتر لە هەرێمی كوردستان و لە شاری هەولێر راهێنانم لە یاری لەشجوانی كردووە، دواتریش لە وڵاتی نەمسا بەردەوام بووم و زیاتر گرنگیم پێدا، ئەمەش وایکرد بتوانم بەشێك لە خەونەكانی ژیانم بهێنمە دی، نازناوێك هەم بۆ وڵاتی نەمسا هەمیش بۆ هەرێمی كوردستان بەدەست بهێنم".\nئەو یاریزانە کوردە، سوپاسی خانەوادەكەی دەكات و دەڵێ: "زۆر پشتگیریان كردووم تا گەیشتم بەو ئاستە و نازناوەكە بەدەست بهێنم".\nدیار کاردۆ، خەڵکی گوندی دەرگەڵەی سەر بە قەزای رواندزە و لەگەڵ خێزانەکەی لە وڵاتی نەمسا دەژیت. ئەو لە نەمسا لە دایکبووە، بەڵام چەند ساڵێک لەمەوبەر لەگەڵ ئەندامانی خێزانەکەی گەڕاوەتەوە هەرێمی کوردستان و لە هەولێر نیشتەجێبوونە و دەستی بە یاری لەشجوانی کردووە، بەڵام دواتر جارێکی دیکە گەڕاوەتەوە نەمسا و لەو بەردەوام بووە لە یاری کردن.


به‌شى خزمه‌ت گوزارى به‌شێكى گرنگه له شاره‌وانى كارى ئه‌م به‌شه بریتیه له :-\n1- هه‌ڵگرتنى سه‌رپێچى و رێكخستنى شه‌قامه‌سه‌ره‌كیه‌كان و بازاره‌كان به هه‌ماهه‌نگى له‌گه‌ڵ قایمقامیه‌ت و لیژنه‌ى ڕێكخستنى شار.\n2- به‌دووادچوونى گرفتى هاوڵاتیان له بوارى ئاو وه له بوارى ئاوه‌رۆ وه ئاگادار كردنه‌وه‌ى هه‌ردوو به‌رێوه‌به‌رایه‌تى ئاوى هه‌ولێر و به‌رێوه‌به‌رایه‌تى ئاوه‌رۆى هه‌ولێر بۆ چاره‌سه‌ر كردنى گرفته‌كان.\n3- به‌دووا داچوونى به‌ردوام بۆ كارى دروست كردنى باڵه‌خانه‌و پێشانگاو خانوو بۆ ئه‌وه‌ى به پێى رێنمایه‌كان كاره‌كان جێبه‌جێ بكرێت وه سه‌رپێچى نه‌كرێت.\n4- به دوواداچوونى به‌رده‌وام بۆ نه‌هێشتنى سه‌رپێچى.\n5- هەڵگرتنی تابلۆ كە بەبێ مۆڵەتی شارەوانی هەڵدەواسرێت\n5- به‌دوادا چوون بۆ كاره‌كانی كۆمپانیای خاوین كردنه‌وه‌ی سنوری شاره‌وانیمان كه كۆمپانیای (مۆمۆ) یه، له‌ڕێگای لیژنه‌یه‌كی تایبه‌ت كه پێك هێنراوه بۆ ئه‌م مه‌به‌سته.\n1- ئاگادار كردنه‌وه (947) ئاگاداری جۆراوجۆر.\n2- ههڵگرتنی سه‌رپێچی (477) حاڵه‌تی سه‌رپێچی كراوه سه‌رپێچیه‌كه چاره‌سه‌ر كراوه.\n3- تێكدانی زێده‌ڕۆیی (42) زێده‌ڕؤیی جۆراو جۆر كه بریتین له دروست كردنی خانوو پاك كردنه‌وه‌ی زه‌وی شاره‌وانی بۆ دانانی سیكراب، سیاج كردنی زه‌وی شاره‌وانی به‌تایبه‌ت له پیشه‌سازی باكور.\n4- هاوكاری كردنی به‌ڵێنده‌ره‌كان له‌كاتی جێ به‌جێ كردنی پڕۆژه خزمه‌تگوزارییه‌كان له سنوری شاره‌وانیمان.\n5- هاوكاری كردنی ستافی پارك و باخچه‌كان له‌كاتی دروست كردنی پارك و باخچه له سنوری شاره‌وانیمان.\n6- هاوكاری كردنی ستافی فه‌رمانگه‌ی ئاوی هه‌ولێر له‌كاتی چاككردنه‌وه‌ی تۆڕی ئاوی سه‌ره‌كی كه ئێمه شوێنه‌كه پاك ده‌كه‌ینه‌وه وه چاكی ده‌كه‌ینه‌وه.\n7- ئاگادار كردنه‌وه‌ی سه‌رجه‌م فه‌رمانگه‌كانی حكومه‌ت له‌كاتی هه‌بوونی هه‌ر سه‌رپێچییه‌ك كه په‌یوه‌ندی به فه‌رمانگه‌ی ناوبراو هه‌بێت.\n8- به‌دواداچوون (بۆ گه‌ڕانه‌وه‌ی بارمته) كه پێویسته تابلۆی ژماره‌ی خانو، دار چاندن، خاوێن كردنه‌وه‌ی شه‌قام وه گۆڕه‌پان وه پشتگیری باجی ده‌رامه‌ت وه حاویه‌ی زبڵی هه‌بێ ئنجا بۆی ده‌گه‌ڕێنینه‌وه.\n9- گه‌ڕانه‌وه‌ی بارمته‌ی تێكدانی خانوو كاتێك بۆی ده‌گه‌ڕێنینه‌وه كه‌وا خانوه‌كه‌ی به‌ته‌واوی تێكدابێ وه سه‌رجه‌م پاشماوه‌كانی له‌زبڵخانه‌ی كانی قڕژاڵه فڕێدابێ پشتگیری زبڵخانه‌ی هه‌بێ ئینجا بۆی ده‌گه‌ڕێندرێته‌وه.\nخاوێن كردنه‌وه‌ی سنوری شاره‌وانیمان له‌لایه‌ن كۆمپانیای (مۆمۆ)


عەدنان عەبدوڵڵا : دێوەزمەی قەیرانی دارایی باڵی بەسەر تۆپی پێی سۆلاف كێشاوە\nقەیرانی دارایی تەنگی بە یانەی سۆلاف هەڵچنیوەو هەڕەشە لە تیپی تۆپی پێی یانەكە دەكات لە بەشداریكردن لە خولەكانی كوردستان و سەرپەرشتیاری تیپەكەش داوای هاوكاری دەكات.\nعەدنان عەبدوڵڵا سەرپەرشتیاری تیپی تۆپی پێی یانەی سۆلاف لە لیدوانێكیدا بۆ لاپەڕەی وەرزشی (هەواڵ) باسی لە كێشەكانی یانەی سۆلاف كردوتی “ یانەكەمان بە قەیرانێكی دارایی سەخت دەگوزەرێت و تا ئێستا قەرزی كەڵەكەبووی لەسەر ماوە، ئەمەش وایكردووە زۆرێك لە چالاكیە وەرزشیەكانی یانەكە تووشی ئیفلیجی ببێت”.\nهەروەها عەدنان وتی “ قەیرانە داراییەكە بە شێوەیەكی زۆر گەورە كاریگەری لە سەر تیپی تۆپی پێی یانەكەمان جێهێشووە بۆ نموونە تیپی لاوانمان كە یەكێكە لە تیپەكانی خولی نایابی كوردستان پاشەكشێی كرد لە خولەكە، ئەگەر دەستی هاوكاریمانبۆ درێژ نەكرێت، خولی پلەیەكی كوردستان كێشاوەو گەر دەستی هاوكار بۆ یانەكە درێژ نەكرێت، ئەوە بێگومان لەو خولەش پاشەكشێ دەكەن”.\nلە كۆتایی لێدوانەكەیدا عەدنان عەبدوڵڵا داوای لە مەڵبەندی كەركوكی یەكێتی نیشتمانی كوردستان كرد كە ئەو بەڵێنەی داویانە بۆ هاوكاریكردنی یانەكەیان جێبەجێی بكەن و بە هەمانشێوەش داوای لە ئیدارەو دەزگا وەرزشیەكانی كەركوك كرد هاوكاری یانەكە بكەن بۆ دەرباز بوون لەو قەیرانە، چونكە مێژووی پرشنگداری یانەكە لە هەموو لایەك دەخوازێت هاوكاری بكەن.\n9/30/2017 10:22:39 AM


میترۆ: هێزە ئەمنییەكان بەشكاندنی كامێرای رۆژنامەنوسان پێشێلكردنی مافی مرۆڤ دەشارنەوە - ئاوێنه\nبەیاننامەیەكی لەسەر روداوەكانی یاریگای شێروانە لە كەلار بڵاوكردەوە\nمیترۆ: هێزە ئەمنییەكان بەشكاندنی كامێرای رۆژنامەنوسان پێشێلكردنی مافی مرۆڤ دەشارنەوە\nسەنتەری میترۆ رایدەگەیەنێت، هێزە ئەمنییەكان بۆ ئەوەی هەڵسوكەوتی پڕ لە زەبروزەنگیان بشارنەوە پەلاماری رۆژنامەنوسان دەدەن، كامێراكانیان دەشكێنن و سوكایەتی بە پیشەی رۆژنامەنوسی دەكەن.\nئاوێنە: ئەمڕۆ(شەممە)، سەنتەری میترۆ بۆ داكۆكی لە مافی رۆژنامەنوسان سەنتەری میترۆ، لە كاردانەوەدا بەرامبەر روداوەكانی یاريگای شێروانە لە شاری كەلار، لە بەیاننامەیەكدا كە وێنەیەكی بۆ ئاوێنە نێردراوە هێرشی هێزە ئەمنییەكان بۆ سەر خەڵكی مەدەنی بە گشتی و رۆژنامەنوسان بەتایبەتی بە توندی مەحكوم دەكات.\nرۆژی 30 ی ئازاری 2017، لە یاریگای شێروانەی شاری كەلار، لە چوارچێوەی خولی پێشمەرگەی كوردستان، لە یاری نێوان شێروانە و پێشمەرگەی هەولێردا گرژی و ئاڵۆزی لەنێوان هاندەران و هێزە ئەمنیەكان، رویدا.\nبەیاننامەكەی میترۆ باس لەوە دەكات كە لە پاش یاریەكە گرتەیەكی ڤیدیۆیی، بڵاوكرایەوە، تیایدا كۆمەڵێك چەكدار بەبەرگی رەسمییەوە، پەرلاماری گەنجێك دەدەن، دیمەنەكە وەشاندنی شەق و بۆكس و توندوتیژی زۆری تێدایە بەرامبەر ئەو هاوڵاتییە مەدەنییە.\nئازاد عوسمان، بەڕێوەبەری رادیۆی دەنگ لە شاری كەلار بە میترۆی راگەیاندوە كە گەلەكۆمەكەی چەكدارەكانی ئاسایش لە گەنجان شتێكی نوێ نییە، وتوشیەتی”ئەو گەنجانەی هاوڕێمان بیر كەوتەوە كە لەسەروبەندی خۆپیشاندانەكانی ساڵانی رابردودا لەلایەن ئەم هێزە روبەروی ئەشكەنجە دەبون و سوكایەتییان پێدەكرا”.\nئازاد جەختیكردۆتەوە”ئاسایش لەهەمو وڵاتێكدا جێبەجێكەری یاسان بە پێی رێوشوێنی یاسایی تۆمەتباران رادەستی دادگا دەكەن نەك وەك ئەوەی لەو دیمەنانە دەیبینین هێزەكان دەبنە شەقوەشێن و یاساشكێن”.\nبەپێی بەیاننامەكەی سەنتەری میترۆ هەر لەو روداوەدا پەلاماری كامێرای پەیامنێرانی كەناڵی K24 و رۆژنامەی كوردستانی نوێ دراوە.\nهادی ئەحمەد پەیامنێری وەرزشی رۆژنامەی كوردستانی نوێ لە شاری كەلار بە میترۆی راگەیاندوە لە دوای تەواوبونی یاری گرژی و ئاڵۆزی كەوتۆتە نێوان هاندەران و هێزە ئەمنیەكان و”منیش بە كامێراكەم دیمەنەكانم تۆمار دەكرد كاتێك چەند ئاسایشێك هێرشیان كردە سەر هاندەرێك و لێیان دەدا منیش بە كامێراكەم وێنەی پەلامارەكەم دەگرت، زیاد لە دە ئاسایش پەلاماریان دام، كامێراكەیان شكاندم و لێیان دام و سوكایەتیان پێكردم”.\nهەرێم جاف پەیامنێری K24 بە میترۆی وتوە” بۆم هاتن و بە زەبری هێز كامێراكەیان لێ سەندم پاش ماوەیەك بۆیان گەڕاندمەوە”.\nسەنتەری میترۆ بۆ داكۆكی لە مافی رۆژنامەنوسان هێرش بۆ سەر خەڵكی مەدەنی بە گشتی و رۆژنامەنوسان بە تایبەتی بە توندی مەحكوم دەكات و داواش دەكات لایەنی بەرپرس لەو شارە ئەو كەسانە بدۆزنەوە كە مافی مرۆڤ و مافی رۆژنامەنوسانیان پێشێلكردەوە و بە یاسا سزا بدرێن.\nسەنتەری میترۆ وتوشیەتی”دیمەنی گرتە ڤیدیۆییەكە دەبو ئێستا بەرپرسانی شارەكەی توشی شۆك بكردایەو هەوڵی چەسپاندنی عەدالەت بدەن و داوای لێبوردن لەو گەنجانە و رای گشتی كوردستان بكەن كە هێزەكانیان بە بەرگی رەسمییەوە بە زەبروزەنگ مامەڵە لەگەڵ خەڵكی مەدەنیدا دەكەن”.\nمیترۆ داواشی لە هەمو رێكخراوەكانی كۆمەڵگەی مەدەنی گەرمیان كردوە فشار بخەنە سەر ئیدارەی شارەكەیان بە ئامانجی چەسپاندنی عەدالەت و رێزگرتن لە مافی مرۆڤ.


2020-07-11 [01:33 AM]\nكەمبوونەوەی داهات و حكوومەتی عێراقیش بە نەناردنی بودجە وایكرد ئێمە تووشی گرفت بین لە پێدانی مووچە لە كاتی خۆی. ئەوانەی دەڵێن دەستكاریكردنی مووچە بەشێكە لە چاكسازی، ئەمە وانییە و چاكسازی پرۆسەیەكی دیكەیە. ئەوەی مەجبووربووین دەستكاری موچە بكەین، بۆ خۆگونجاندن بووە لەگەڵ ئەو بڕە پارەی لەبەردەستدا بووە. لە چاكسازی دارایی و ئیداریش بەردەوام دەبین. هەوڵمانداوە داهات زیاد بكرێ و خەرجی كەم بكرێتەوە، بەڵام ئەمە پرۆسەیەكی دوور و درێژە و لەوانەیە بە شەو و ڕۆژێك كۆتایی نەیەت.سوپاسی تێگەیشتنی هاووڵاتییانی خۆشەویست دەكەم كە هاوكارمان بوون و تێدەگەن ئەم قەیرانە دەستكردی هەرێمی كوردستان نییە، بەڵكوو زۆربەی وڵاتان رووبەرووی بوونەتەوە. دڵنیام بە جێبەجێكردنی ئەم پڕۆژانە و بە هاوكاریی هەموو لایەك دەتوانین\nزووتر ڕووبەڕووی كێشەكان ببینەوە و ژێرخانی ئابووریی كوردستان باشتر دروست بكەین و هەلی باشتر بۆ پێشخستنی دۆخی ئابووری لە هەرێمی كوردستان بێنینە كایەوە.\nدەزانین هەندێك لە خەڵكی دەیانەوێت دەسەڵاتەكان بۆ پارێزگاكان شۆڕ ببێتەوە، ئێمە لە بەرنامەی حكوومەتیشدا ئاماژەمان بەم خاڵە كردووە.تكا لە هاووڵاتیان دەكەم بۆ خۆپاراستنیان پابەندی ڕێنماییەكان بن و مەترسیی پەتاكە بە سیاسی نەكەن. تكا دەكەم خۆشەویستانی كەرتی تەندروستی و هەموو ئەو فەرمانبەرانەی بۆ پاراستنی ژیانی ئێوە خۆیان دەخەنە مەترسییەوە، ئەمەتان لەسەر شان بێت. حكوومەت ڕێكارەكانی دیارە و ئێستا زۆربەی ئەركەكە لە ئەستۆی خەڵكە، دەبێت خەڵك خۆی و كەسوكارەكانیشی بپارێزێت. دڵنیام دوای زاڵبوون بەسەر پەتای كۆرۆنا، حكوومەتی هەرێمی كوردستان و هەرێمی كوردستانیش پێ دەنێتە قۆناغێكی نوێوە، بۆ ئەمەش پێویستیمان بە هاوكاریی هەمووتان هەیە.\nئەم هەواڵە 2263جار خوێندراوەتەوە


بەڕێوەبەری پاسپۆرتی سلێمانی: سوپاسی ئەو دەرچوانەی زانکۆ دەکه‌ین کە بە دەم ئاگاداريیەکەمانەوە ھاتن – پاسپۆرتی سلێمانی\nبەڕێوەبەری پاسپۆرتی سلێمانی: سوپاسی ئەو دەرچوانەی زانکۆ دەکه‌ین کە بە دەم ئاگاداريیەکەمانەوە ھاتن\nبەردەوام ئه‌و ھاوڵاتیانه‌ی کە لە تاراوگە دەژین کاتێک سەردانی بەڕێوەبەرایەتی پاسپۆرتییان دەکرد یان له ڕێی په‌یجی فه‌رمی پاسپۆرتی سلێمانیه‌وه گلەیی و گازندەی ئەوەیان دەکرد کە لەسەفارەتەکانی عێراق كاروباریان وه‌كو پێویست جێبه‌جێ ناكرێت و فەرمانبەری کوردیان یان نیە یان زۆر کەمە.\nله‌مباره‌یه‌وه عه‌میدی مافپه‌روه‌ر(سالار عه‌بدوڵا) به‌ڕێوه‌به‌ری پاسپۆرتی پارێزگای سلێمانی ڕایگه‌یاند ، ئێمه وه‌كو ئه‌ركێكی نیشتیمانی به‌رده‌وام له هه‌وڵداین و سه‌ردانی وه‌زاره‌ته په‌یوه‌ندیداره‌كانی عێراق ده‌كه‌ین له به‌غداد به تایبه‌ت كاروباری پێدانی پاسپۆرت به هاوڵاتیان و پاشان چه‌ندین جار هه‌وڵ و كۆشش كراوه بۆ به نێوده‌وڵه‌تی كردنی مه‌رزه لاوه‌كییه‌كانی سنوری پارێزگای سلێمانی، جگه له‌وه‌ش چه‌ند جارێك سه‌ردانی وەزارەتی دەرەوەی عێراقمان کرد و گلەیی و گازندەی ھاوڵاتیانی گەیاندە لایەنی پەیوەندیدار، هه‌رچه‌ند سه‌ردانی وه‌زاره‌تی ده‌وه په‌یوه‌ندی به كاروباره‌كانی پاسپۆرته‌وه نیه به‌ڵام، ھەست کردن بە بەرپرسیاریەتی بەرامبەر به مافە سروشتی و دەستوریەکانی نەتەوەکەمان ئەو کارمان گرتۆته ئەستۆ.\nبه‌ڕێوه‌به‌ری پاسپۆرت ئه‌وه‌شی ئاشكراكرد، له سه‌ره‌تای ئه‌م مانگه‌وه وەزارەتی دەرەوە پێیان راگەیاندین کە پەیمانگای دبلۆماسی دەکەنەوە و هاوڵاتیانی کورد ئەگەر مەرجەکانیان تێدا بێت دەتوانن ببن بە خوێندکاری ئەو پەیمانگایەو له دوای دەرچوونیان ببنه فەرمانبەری وەزارەتی دەرەوە عێراق.\nعه‌مید سالار ووتیشی ” ئەوەی جێی نیگەرانیە تا ئێستا ئەمە (٢٨) ەمین جارە پەیمانگای دبلۆماسیە دەکرێتەوەو پێشتر ھاوڵاتیانمان ئاگادارنه‌بوون کە فۆڕم پربكه‌نه‌وه و ببنە خوێندکار و دواتریش له وەزارەتی دەرەوەی عیراق ببنە فەرمانبەر، به‌ڵام ئه‌وه‌ی جێی دڵخۆشییه هه‌ر له سه‌ره‌تای بڵاوكردنه‌وه‌ی فۆرمه‌كه له‌لایه‌ن وه‌زاره‌تی ده‌وه‌ی عێراقه‌وه ئێمه‌ش له ڕێی په‌یجی فه‌رمی پاسپۆرت و كه‌ناڵه‌كانی ڕاگه‌یاندنه‌وه بڵاومان كرده‌وه بۆ هاوڵاتیانمان ڕوونكرده‌وه تا سود مه‌ندبن له پڕكردنه‌وه‌ی فۆرم، پاش بیستنی ئاگادارییه‌كه و پركردنه‌وه‌ی فۆرم له‌لایه‌ن هاوڵاتیانه‌وه، تا ئێستا (ژمارەیەک دەرچووى زانکۆ) کورد مەرجەکانیان تێدا بوو به ئیمه‌یڵ نامه‌ی رەزامەندیان بۆ گەڕاوه‌ته‌وەو پاش ئاگادار كردنه‌وه‌یان بەڵگەنامەکانیان دەبەنە وەزارەتی دەرەوە وە و چاوپێكه‌وتنیان له‌گه‌ڵ ده‌كرێت، بەم ھەنگاوەش ھەم ھەلی کار بۆ ئەو كه‌سانه دروست ده‌بێت ھەم فەرمانبەری کورد زیاد دەکات لە سەفارەتەکانی عێراق و كاروباری ھاوڵاتیانمان لە دەرەوەی وڵاتیش زووتر جێبەجێ دەبێت”.\nبه‌ڕێوه‌به‌ری پاسپۆرت له درێژه‌ی قسه‌كانی ووتی: سوپاسی سەرجەم ئەو دانەمەزراوانە دەکەین کە بە دەم ئاگاداریەکەمانەوە ھاتن فۆڕمیان پڕكرده‌وه و لێرەوە بەڵێنی ئەوە بە ھەموو ھاوڵاتیانیش دەده‌ین کە بەردەوام دەبین و له دوای ئەم خولەش کە خولی (29)ه‌مین کرایەوە ئاگاداری ھاوڵاتیان ده‌كه‌ین وە نەک لە وەزارەتی دەرەوە بەڵکو لە ھەر وەزارەتێکی تری عێراق ئەگەر مافی کورد بێت بە دواداچوونی بۆ ده‌كه‌ین و بە ھاوڵاتیانی راده‌گه‌یه‌نین.\nتێبینی :- ھەر خوێندکارێکی بەشداربوو ئەگەر بەنامە فۆڕمی قبوڵکردنەکەی بۆ نەناردووین ئەتوانێت ئاگادارمان بکاتەوە تا ئەو ملزەمەیەی بەدەست بگات کە پێویستە بۆ چاوپێکەوتنی دووەم جار ھیوای سەرکەوتن بۆ ھەموولایەک\nڕاگه‌یاندن و په‌یوه‌ندییه‌كان


مەسرور بارزانی: دەبێ دامەزراوە فەرمییەکانی هەرێمی کوردستان نوێنەرانی کورد لە حکوومەتی عێراق دیاری بکەن\nحكوومەتی عێراق: سێ هەزار دۆلارەكە بۆ دانیشتووانی دەرەوەی وڵات نییە\nلە سلێمانی کارگەیەکی پاککەرەوەی دەستی داخرا\n(باسنیوز) دیار 16/02/2020 - 13:15 بڵاوکراوەتەوە لە كوردستان\nسەرۆکی حکوومەتی هەرێمی کوردستان جەختی لەوە کردەوە کە دەبێت دامەزراوە فەرمییەکانی هەرێمی کوردستان نوێنەرانی کورد لە کابینەی تازەی حکوومەتی عێراق دەستنیشان بکەن.\nکەمێک لەمەوبەر، لە پرێس کۆنفرانسێکدا، مەسرور بارزانی، سەرۆکی حکوومەتی هەرێمی کوردستان لە میونشنەوە ڕای گەیاند، تایبەتمەندیی هەرێمی کوردستان لەلایەن وڵاتانی دونیاوە لەبەرچاو گیراوە و ئەمساڵیش حکوومەتی هەرێمی کوردستان بۆ کۆنفرانسی ئاسایشی میونشن بانگهێشت کراوە.\nڕوونیشی کردەوە، دۆخی ناوچەکە بە گشتی بۆ وڵاتان گرنگە، هەرێمی کوردستانیش وەکوو کاراکتەرێکی سەرەکی لە رووداوەکانی ڕۆژهەڵاتی ناوەڕاست بە گرنگ دەزانن و ”پێشنیاز و ئاڵوگۆڕی بۆچوونەکان بۆ ئەوە بووە کە تاچەند دەتوانین ڕۆڵێکی کارا بۆ ئاساییکردنەوەی دۆخی ناوچەکە بگێڕین“.\nلەبارەی هەوڵەکانی پێکهێنانی حکوومەتی عێراق، سەرۆکی حکوومەتی هەرێمی کوردستان گوتی: ”تائێستا ئەنجامەکان دیار نین، محەمەد تۆفیق عەلاوی بەنیازە کابینەکەی پێکبهێنێت، بۆ ئێمە وەک هەرێمی کوردستان گرنگە کە تایبەتمەندیی هەرێمی کوردستان وەک هەرێمێکی فیدرالی لە عێراق و مافە دەستوورییەکانی ڕێزی لێ بگیڕێت.\nئێمە تایبمەتدییەکی جیاوازمان هەیە و داوامان کردووە کە نوێنەرانی هەرێمی کوردستان لەلایەن دامەزراوەی فەرمیی هەرێمی کوردستانەوە دەستنیشان بکرێن“.\nجەختیشی کردەوە کە لە کۆبوونەوەیدا لەگەڵ سێرگی لاڤرۆڤ، وەزیری دەرەوەی ڕووسیا، داوای کردووە، مافەکانی خەڵکی کوردستان بەهەند وەربگیرێت و بۆ هەر چارەسەرێک لە داهاتوودا مافەکانی کورد لەبەرچاو بگیرێت.\nلە بەشێکی دیکەی پرێس کۆنفرانسەکەدا مەسرور بارزانی رای گەیاند: ”ئێمە دەزانین داعش هێشتا مەترسییەکی جددییە لە ناوچەکە، پێویستیی بە هاوکاریی هەموو لایەنەکان هەیە، بە تایبەتیش ئەمریکا و هێزەکانی هاوپەیمانان، پێمانوایە داعش مەترسییەکی جددییە و خەریکن خۆیان ڕێک دەخەنەوە، مەترسییان بۆ سەر هەموو ناوچەکە و دونیاش هەیە. پێویستە ئاڵوگۆڕی زانیاری لە نێوان لایەنەکانی بەشدار لە هاوپەیمانی بەردەوام بێت. داواشمان کردووە ئەو هۆکارانەی دەبنە هۆی سەرهەڵدانی داعش، بایەخیان پێبدرێت کە خۆی لە باشکردنی دۆخی ژیان و باری ئابووریی ناوچەکە و سەقامگیریی سیاسیی لە ناوچەکە، دەتوانێت هاوکار بێت لە بنبڕکردنی داعش“.\nلەبارەی کۆبوونەوەکەی لەگەڵ وەزیری دەرەوەی ئێران، سەرۆکی حکوومەتی هەرێمی کوردستان ئاشکرای کرد: ”ئێمە و ئێران دراوسێی یەکترین، باسی ئەوەمان کرد کە نیگەرانیی هاوبەشمان لەسەر بابەتی تێکچوونی باری ناوچەکە بە گشتی هەیە، باسمان لەوە کرد کە پێویستە ڕێزی هەردوولا بگیرێت لەسەر ئەو بنەمایانەی کە بەلای ئێمەوە گرنگن، بە تایبەتی بەلای خەڵکی کوردستانەوە. باسی ئەوەمان کرد کە پێویستە ڕێزی هاوبەش هەبێت لە هەموو ئەو لایەنانەی لە ناوچەکەدا بەشدارن“.


پێشبینىو هاوپەیمانیەتى…. سەلام عومەر – Denegkan\nپێشبینىو هاوپەیمانیەتى…. سەلام عومەر\nbyسەلام\tFebruary 2, 2008\tگشتی\nئەو كاتەى لەسەرەتاكانى سەردەمى ئازادكرنى عێراق, پێشبینى ئەوەمان دەكرد كە هاوپەیمانە زەبەللاحەكانمان, شەرمیان بە هاوپەیمانییەتیمان دێت, هەندێك دەیانگوت ئەوانە ڕاى تاكە كەسنو ئێمە براوەدەبینو بیمەى هەمیشەییمان وەرگرتووە كە ئایندەى گەلەكەمان لەسەردەستى ئەم زلهێزانە دەپارێزین.\nبەڵام دیاردەكان, هەروا پێشبینەكانى ڕابردوو، ئەوا وردە وردە خەریكى بەدیار كەوتنن, ئەوەتا لەولا هەزاران سەربازى زلهێزەكان بۆ پاراستنى گیانى زنجیروەشێنەكان بڵاوبوونەتەوەو…, لێرەش بست بەبستى چیاو سنورەكانمان كێومالأ دەكرآو گوندەكانمان دەسوتێنرێتو خەڵكەكەى ئاوارە دەبن, كەچى نەكۆمەڵگاى نێودەوڵەتىو نە هاوپەیمانە زەبەللاحەكانمان نقەیان لێوە نایە.\nئەوانەى… ئەو هاوپەیمانە لەڕو لاوازانەش كە پێشترآو لەسەرەتاى ئازادكردنى عێراقدا بەڵێنى زۆر گەورەتر لەخۆیان پێدەداین, ئێستا ئەوانیش لەژێر كۆنتڕۆلى هێزە زەبەللاحەكانداو دژى خواستو ماددە دەستوریەكان واژوو كۆدەكەنەوەوخۆیان لە بەندى 140و یاساى نەوتو غاز جیڕ دەكەنەوەو ئەو دەستىو دەستى پێدەكەن, خۆ هەندێكشیان لەوەتەى كەمێك بارى ئاسایشى دەوروبەریان باش بووە, رایدەگەیەننو دەڵێن: نەك كەركوك, بەئیمامى عەلى و بەو گۆڕەى سەرۆكى چۆتىَ بێنجوینو كێلىَو حاجى ئۆمەرانیش عێراقن, هەروابێتەوە, هەر لەسەردەمى ئازادكردنى عێراقو دواتریش دەگوترا هێزى پێشمەرگە, هێزێكى نیزامیەو دەبێت بۆ پاراستنى تەواى عێراق بەكاربهێنرآ, كەچى ئێستا پێدەچێت پێویستییان پێیان نەمابآ بۆیە بۆدجەكەیان ناخەنەسەر سوپاى عێراق, هەر بۆئەوەى پێشمەرگە نان نەبآ بیخوَن, بودجەى هەرێمیش لە 17%وە دەیانەوآ بیكەن بە 13%.تالەنێو قەیرانى دارایدا قەتیسمان كەن و پێمان بڵێن ئەگەر ئەوەندەشتان دەدەینىَ ئەوە وەك خێر وایەو رۆژێك دێت ئەوەشتان نەمێنىَ ، خۆ كێشەى غازو سوتەمەنیش لەولاوە بوەستىَ ، بەم زستانە ساردوو بەستەڵەكاویە لەولا بەشى ئێمە دەدەنە گەرمێنەكان و لێرەش ئەوەى هەیە دیزە بەدەر خۆنە دەكرىَ .\nجائەو هاوپمانو شەریكو برا بەشانە هەمیشە بەدزیەوەو لەولاولەولا لەسەر كەوڵى ئێمە ڕێك دەكەونو بەسەر ئەو نەخشە مەترسیدارانەدا دەچنەوە كە پێشتر بەعس بۆى داڕشتبووین, ئەوە نییە خەریكى دروستكردنى ئەو هاوپەیمانیە نوێیەن كە تەواوى خاڵە راگەیانراوەكانیان هەر بەئاشكرا دژى ئێمەنو دەیانەوآ ئەو نینۆكەشمان لێكەنەوە كە خۆمانى پێدەخورێنین. ئەوانە ئەو شۆڤینیستو بەرژەوەندى ویستو زۆر زڕە برایانەن كە بەسامانى ژێرمان ( نەوتە حەیاتەكە) خۆیانى پآ قەبەو ئێمەى پآ لاواز دەكەن، دەیدەن بە تێچوونى ( ئاشت بوونەوەى نیشتمانى)و ئێمەش دروشمى برایەتى تێكەڵى هاوپەیمانە زەبەللاحەكان دەكەینو لەوەتەى هەین دەیجوینەوە. كوڕە لەوەتەى هەین خۆمانى پێوە هەڵدەكیشین ، ئەوانیش لەگەڵ توركیاو زڕە برایەكانمان و دژى بەرژەوەندیەكانى ئێمە موویان بەبەینەوە ناچىَ .\nگەلۆ كاتى ئەوە هاتووە بەپێشبینیەكانى ڕابردوودا بچینەوەو ئێمەش خۆمانو خۆمان, ئێمەو میللەتەكەمان, چونكە كەسمان لەگەلأ نەماوە, هاوپەیمانیەتیەك دروست كەینو چیدى چاومان لەكەس نەبێت خێرمان پآ بكات.\nPrevious و(Social Psychology) ده‌روونناسی کۆمه‌ڵایه‌تی\nNext پاژێک له‌ڕۆمانی که‌سێک لازۆی دیبێ؟!… حه‌مه‌فه‌ریق حه‌سه‌ن


ژمارەیەك بەركەوتوی چەكی كیمیایی رەوانەی دەرەوە دەكرێن | جینۆساید كورد\nژمارەیەك بەركەوتوی چەكی كیمیایی رەوانەی دەرەوە دەكرێن\nبەركەتوەكان خەڵكی هەڵەبجەو دۆڵی بالیسانن\nبەئامادەبونی مەحمود حاجی ساڵح وەزیری كاروباری شەهیدان و ئەنفالكراوان و بەهادین محەمەد بەڕێوەبەری گشتی كاروباری شەهیدانی و ئەنفالكراوانی سلێمانی، 31هەمین كاروانی بەركەوتوانی چەكی كیمیاوی كە ژمارەیان 36 كەس بوون رەوانەی ئێران كران بەمەبەستی چارەسەر كردن.\nلەگەڵ ئەو كاروانەدا پزیشكك و دوو كارمەنی وەزارەتی كاروباری شەهیدان و ئەنفالكراوان یاوەری برینداران دەكەن بەمەبەستی پێشكەشكردنی ئاسانكاری لەكاتی سەفەرەكەیاندا.\nلەوتەیەكدا مەحمود حاجی سالح وەزیری كاروباری شەهیدان و ئەنفالكراوان كە لەكاتی بەڕێكردنیان پێشكەشیكردن، وێڕای داوای سەفەرێكی سەلامەتی بۆیان هیوای بۆ خواستن كە چارەسەری پێویست وەرگرن.\nهەروەك ئاماژەی بەوەكرد كە لەگەڵ ئەو بارە داراییە هەرێمی كوردستانی پێیدا تێپەڕ دەبێت هەوڵەكانمان بەردەوامە تاكو بتوانین زۆرترین ژمارەی بەركەوتووی چەكی كیمیاوی رەوانە بكەین بەمەبەستی چارەسەر كردن، لەو كاروانەشدا 36 بەركەوتوی چەكی كیمیاوی رەوانە دەكەن هیوادارین بتوانیین درێژە بەناردنی ژمارەی زیاتر بدەین.\nوتیشی: تاكو ئێستا 31 كاروانی بەركەوتوی كیمیایی رەوانە كراون بۆ چارەسەر كردن كە بریتی بووە لە هەزارو 34 كەسن كە كاریگەری كیمیایی ساڵی 1988 یان بەشێوەی جیاجیا لەسەر جەستەیان ماوە، هەر لە نەخۆشی سییەكان و سنگ و چاو و پێست و دەمار، بۆ چارەسەركردنیشیان بڕی دوو ملیار دیناریان بۆ تەرخان كراوە كە لەڕێگای لیژنەی تایبەتی نۆڕینیان بۆ كراوەو رێژەی بەركەوتنیان دیاریكراوە.\nوەزیری كاروباری شەهیدان و ئەنفالكراوان هیوای خواست كە باری دارایی رێگا بدات سەرجەم خزمەتگوزارییەكان پێشكەش بە كەسوكاری شەهیدان و ئەنفالكراوان و بەركەوتوانی كیمیایی بكەن.\nئەو بەركەوتوانەی كە ئەمڕۆ لە كاروانی 31هەمین رەوانەكران بەركەتوان خەڵكی هەڵەبجەو دۆڵی بالیسان بوون.


شه‌رم له خۆتان ناكه‌نه‌وه؟\nبابه‌تی هه‌ڵبژاردنی ده‌سته‌ی كارگێری یانه‌كان شایسته‌ی ئه‌وه نییه به زمانێكی شیرین وشه‌كان دابڕێژیت، به‌ڵكو پێویسته به نێو مه‌زادخانه و شێخه‌ڵاكانی وڵاتدا بگه‌ڕێیت و كام وشه‌ی زۆر بازاڕیی هه‌یه به‌كاری بهێنیت، چونكه هه‌رگیز ئه‌وه‌ی كه بۆ ده‌سته‌ی كارگێری یانه‌كان كرا هه‌ڵبژاردن نه‌بوو، به‌ڵكوو درۆیه‌كی گه‌وره بوو كردیان، ئاخر كه ناتوانن هیچ گۆڕانكارییه‌ك له یانه گه‌وره‌كان بكه‌ن، ئه‌و هه‌موو كات به فیرۆدان و سندووق دانانه‌تان له‌چی؟!\nزۆرینه‌ی ئه‌و براده‌رانه‌ی له هه‌ڵبژاردنی یانه‌كانی براوه بوون نابێت شانازی به‌خۆیان بكه‌ن، چونكه ئه‌وان قاچی سه‌دان كه‌سیان شكاندووه ئینجا سه‌رخراون و هه‌ڵبژێردراونه‌وه ، سندووقی ده‌نگدانیش پۆسته‌كانی ئه‌وانی یه‌كلایی نه‌كرده‌وه، به‌ڵكوو له رێگه‌ی پارێزگار و لق و مه‌ڵبه‌ند و مه‌كۆكان دووباره پۆسته‌كان به‌سه‌ر كه‌سه شكستخواردووه‌كان دابه‌ش كرانه‌وه.\nمن هه‌ركاتێك ئه‌م جۆره هه‌ڵبژاردنانه ده‌بینم به قه‌ت یه‌ك (راپه‌رین) توڕه‌ییم لێده‌چۆڕێت، هه‌ندێكجار ئه‌وه‌نده ناشرینی ده‌بینم، ده‌ڵێم قونده‌ره‌كانیشم به لایقی ئه‌و نازانم كه جارێكی دیكه پیاسه‌یه‌كی یاریگه‌یه‌كی وه‌رزشی پێ بكه‌م.\nئه‌و كۆڕوكۆبوونه‌وه و سندووق دانانه‌ی كه ئێوه پێی ده‌ڵێن هه‌ڵبژاردن، لای من ته‌نێ كارگه‌یه‌كی گه‌وره‌ی به‌رهه‌مهێنانی كه‌سه شكستخواردووه‌كانه.\nئه‌م هه‌ڵبژاردنه دیسان پرۆسه‌یه‌ك بوو بۆ پارێزگاریكردن له‌و كه‌سانه‌ی بازرگانی به وه‌رزشی ئه‌م وڵاته ده‌كه‌ن، ئه‌و تۆپه‌ڵه وه‌رزشكاره‌ی له هۆڵه‌كانیش بۆ ده‌نگان كۆبوونه‌وه ته‌نیا وه‌كو ئامێرێك و رۆبۆتێك به‌ده‌ست به‌رژه‌وه‌ندچییه‌كان ئاراسته كرا بوون.\nئاخر شه‌رم له‌خۆتان ناكه‌نه‌وه، هه‌ڵبژاردن ئه‌گه‌ر نه‌توانێت سه‌رۆك یانه‌یه‌ك و ژماره‌یه‌ك ده‌سته‌ی كارگێری بگۆڕێت كه له‌سه‌رده‌می نیاده‌رتاڵه‌وه پۆسته‌كانیان داگیر كردووه، پێم ناڵێن ئه‌و هه‌ڵبژاردنه‌تان له‌چی؟.\nهه‌رگیزیش به‌و گۆڕانكارییانه‌ی نێو یانه بچووكه‌كان گه‌شبین نیم، به‌ڵكو ده‌بوو، هه‌ڵبژاردن عه‌رشی سه‌رۆكی یانه گه‌وره‌كانی هه‌ژاندبا كه ئاوی گه‌نده‌ڵیان بۆ یانه بچووكه‌كانیش ڕشتووه و ئه‌وانیش به‌كه‌یفی خۆیان پێی تێده‌خه‌ن.\nئاخر سه‌رۆك یانه و ئه‌ندامی ده‌سته‌ی كارگێری وامان هه‌یه زیاتر له 50 راهێنه‌ریان گۆڕیوه، كه‌چی ئه‌وان هه‌ر له شوێنی خۆیان ماونه‌ته‌وه.\nله هه‌موو دنیادا 4 ساڵ بۆ به‌ڕێوه‌بردنی وڵات و هه‌ر داموده‌زگایه‌ك كراوه‌ته مه‌رج و ستانداردێكی جیهانه، ته‌نیا كاتێك ده‌رفه‌تی خۆهه‌ڵبژاردنه‌وه‌ت بۆ 4 ساڵی دیكه ده‌بێت ئه‌گه‌ر له بواره‌كه‌ی خۆت، داهێنان و پێشكه‌وتنێكی گه‌وره‌ت كرد بێت، ئه‌گه‌رنا ده‌رده‌كرێیت و لێپێچینه‌وه‌شت له‌سه‌ر كاره‌كانی رابردووت له‌گه‌ڵ ده‌كرێت.\nئه‌گه‌ر ماوه‌ی سه‌رۆكایه‌تی 4 ساڵی هه‌ر سه‌رۆك یانه‌یه‌كی كوردستان به نموونه وه‌ربگرین، له‌وه‌تێده‌گه‌ین ئه‌گه‌ر دادگایه‌كی دادپه‌روه‌رانه له كوردستان هه‌با ده‌بوو ئێستا زیندانه‌كان پڕ بكرێن له سه‌رۆك و به‌شێك له ئه‌ندامانی ده‌سته‌ی كارگێری یانه‌كان، به‌وپێیه‌ی ئه‌وان یانه‌كه‌یان خستۆته دۆخێكی پاشگه‌ردانی و مه‌ترسییه‌كی گه‌وره‌ش بۆ سه‌ر ژیان و بژێوی یاریزانان.\nسه‌رۆكی یانه‌ی واهه‌یه به حیساب مافی خۆهه‌ڵبژاردنه‌وه‌ی نییه، كه‌چی سه‌رجه‌م ده‌سه‌ڵاتی ئیداره‌دانی یانه‌كه‌ی قۆرخ كردووه و سندوقی ده‌نگدان و كاغه‌زی هه‌ڵبژاردنیش هه‌ر هێنده‌ی كاغه‌ز و كلێنكسی توالێت بۆ ئه‌و نرخی هه‌یه.\nكه ده‌بینم ئه‌و هه‌موو یاریزان و بندیواره ده‌نگ به‌و رووخساره دووبارانه ده‌نه‌وه، وام لێدێت یه‌ك زه‌ڕه به‌زه‌ییم به گیرفانی خاڵیاندا نێیه‌ته‌وه، ئاخر یاریزان خۆی هیلاك ده‌كات و تێده‌كۆشێت و پاره‌ی نیشتیمانیش لای ئه‌وانه‌ی كه كه له‌وه‌ته‌ی دروستبوون خیانه‌ت له‌گه‌ڵ وه‌رزشی نیشتیمانه‌كه‌یان ده‌كه‌ن.\nبۆڵه بۆڵی سیاسی جێی لۆژیك و لێكۆڵینه‌وه‌ی گرته‌وه و به‌ره‌و له‌وه‌ڕی سیاسی چوو


21:25 - 13 October 2021\nهه‌نگاو: موژگان کاووسی لێکۆڵەر و چالاکی ئیتنیکی کورد کە بە شێوەیەکی لەناکاو بۆ بەندیخانەی ئێڤینی تاران گوازرابوویەوە، دیسان گوازرایەوە بۆ بەندیخانەی کەچوویی کەرەج.\nبەگوێرەی ڕاپۆرتی گەیشتوو بە ڕێکخراوی مافی مرۆڤی هەنگاو، شەوی چوارشەممە ٢١ی ڕەزبەری ٢٧٢١ (١٣ی ئۆکتۆبری ٢٠٢١)، موژگان کاووسی لێکۆڵەر، چالاکی ئینیکی و چالاک لە بواری زمانی دایکی سەرلەنوێ لە بەندیخانەی ئێڤینی تارانەوە بۆ بەندیخانەی کەچویی کەرەج گوازرایەوە.\nنیمەڕۆی ئەمڕۆ بە شێوەیەکی لەناکاو و کتوپڕ موژگان کاووسی لە بەندیخانەی کەچویی کەرەج بۆ بەندیخانەی ئێڤینی تاران گوازرایەوە. ناوبراو ئەمشەو بە تەلەفوون هەواڵی گەڕاندنەوەی بۆ بەندیخانەی کەچویی کەرەج ڕاگەیاندووە و توویە: “وێدەچێت داواکاری گشتیی کەرەج لە ناردنی من بۆ بەندیخانەی ئێڤینی تاران تووشی هەڵە بووبێت”.\nلە ماوەی حەوتووی ڕابردوودا ئەمە سێهەمین جارە کە موژگان کاووسی بێ ئاگاداریی بنەماڵەکەی لە لە بەندیخانەیەکەوە بۆ بەندیخانەیەکی دیکە دەگوازرێتەوە و ئەمەش دڵنیگەرانی لای بنەماڵەکەی دروست کردووە.\nموژگان کاووسی ڕۆژی پێنج شەممە ١٥ی ڕەزبەری ٢٧٢١ (٧ی ئۆکتۆبری ٢٠٢١) لە بەندیخانەی ئێڤینی تارانەوە بۆ کەرەج گوازرایەوە و دوای سێ ڕۆژ ڕاگیران لە دەستبەسەرگەی ژنانی ئیدارەی ئاگاهی کەرەج ڕۆژی شەممە ١٧ی ڕەزبەر بۆ بەندیخانەی کەچویی کەرەج گوازرایەوە.\nئەم چالاکە کوردە لە کاتێکدا پێشتر داوای کردبوو کە بگوازرێتەوە بۆ بەندیخانەی شوێنی لەدایکبوونی، لەلایەن لقی ٢٨ی دادگای پێداچوونەوەی پارێزگای مازەندەران فەرمانی دوورخرانەوەی بۆ یەکێک لە بەندیخانەکانی کەرەج دەرکرابوو و ئەم سزایە ڕۆژی شەممە ٩ی گەلاوێژی ٢٧٢١ (٣١ی جولای ٢٠٢١) بە فەرمی بە ناوبراو ڕاگەیەندرابوو.


722 جار بینراوە 18/10/2019 01:41 PM\nڕاوێژكاری سیاسی و ڕاگەیاندنی سەرۆك كۆماری سوریا هەڵوێستی وڵاتەكەی سەبارەت بە ڕێككەوتنی ئەمریكا و توركیا بۆ ئاگربەست لەسەر خاكی وڵاتەكەی ڕاگەیاند و دەڵێت: "ڕێگا بە دووبارەبوونەوەی ئەزموونی هەرێمی كوردستان نادەین، چونكە كوردەكان برای ئازیزی گەلی سوریان".\nبەسینە شەعبان، ڕاوێژكاری سیاسی و ڕاگەیاندنی بەشار ئەسەد بۆ (مەیادین) ڕایگەیاند، كە جیهان دژی داگیركاری توركیایە بۆ سەر خاكی سوریا و دەستەواژەی ناوچەی ئارام نادروستە، بەڵكو ئەو ناوچەیە داگیركراوە.\nبەسینە شەعبان دەڵێت: " ئەردۆغان پیاوێكی مەترسیدارە و دەبێت بەرەوڕووی ببینەوە، چونكە بۆچوونی ئیخوان موسلمین لە ناوچەكە و ئەوروپا بڵاودەكاتەوە و لای ئێمە بە داگیركەری زەویەكەمان ناسراوە و دەستدرێژی دەكاتە سەر وڵاتەكەمان".\nڕاوێژكارەكەی ئەسەد پێی وایە، "بەهۆی هاوكارییەكانی توركیاوە بە هەزاران تیرۆرست هاتنە سوریاوە، بۆیە ئەگەر لە چارەسەر دەگەرێت، ئەوا باشترین چارەسەر ڕێككەوتنی ئەدەنەیە، كە لەنێوان توركیا و سوریا لە ساڵی 1998 بەسترا، بۆیە ئەوە چارەسەرە ئەگەر بە جدی ئەردۆغان دەیەوێت".